Al Quran Warna Pelangi Dengan Terjemahan

Suatu masa dulu, Al Quran pelangi ni popular. Warna pelangi tu yang membuatkan orang tertarik nak membeli. Bukan hanya menarik dengan warna pelangi tapi lengkap dengan terjemahan dan tajwid.
Al-Quran kitab suci untuk umat Islam. Al-Quran atau Quran (bahasa Arab: القرآن al-Qur'ān).
Melihatnya dapat pahala apatah lagi membacanya. Membaca Al Quran, menghayati dan mengamalkannya kita boleh jadikan satu ibadah dan menambah lagi pahala amalan kita.
Al Quran sebagai panduan hidup kita. Semuanya telah tertulis di dalam Al-Quran. Tiada sesiapa pun yang dapat mengubahnya.
Turunnya Al-Quran juga sebagai satu mukjizat terbesar yang membuktikan kerasulan Nabi Muhammad SAW dan kewujudan Allah SWT dengan segala sifat-sifat kesempurnaannya.
Nuzul Al-Quran
Nuzul Al-Quran, peristiwa penting dan merupakan sejarah umat Islam di mana malam turunnya ayat Al-Quran yang pertama kepada Nabi Muhammad melalui perantaraan Malaikat Jibril secara berperingkat-peringkat sehingga menjadi lengkap sebagaimana kitab al-Quran yang ada pada hari ini.
Peristiwa ini berlaku pada 17 Ramadhan (malam jumaat). Perkataan Nuzul bermaksud turun/pindah dari atas ke bawah. Oleh sebab itu, peristiwa bersejarah ini sangat bermakna untuk semua umat Islam dan Hari Nuzul Al Quran disambut bagi mengingati peristiwa ini.
Semua ini kita dah tahu dan pernah belajar masa zaman sekolah dulu kan. Masih ingatkah lagi? Tak ingat, mari kita ingat bersama. Al-Quran dibaca bukan sekadar nak khatam je.
Tiba-tiba teringat zaman mengaji berlumba nak khatam cepat. Zaman mengaji malam terjumpa hantu. Padahal malam tu malam bulan Ramadhan. Mana ada hantu! Kelakar bila ingat balik.
Dulu mengaji sekadar mengaji tak tahu maksudnya. Sekarang dah ada terjemahan, lagi seronok membaca dan memahaminya.
Puas Fiza fikir nak bagi hadiah apa untuk pengomen tegar nombor 1 blog Fiza ni. Akhirnya Fiza pilih Al-Quran, semoga lebih bermanfaat.
Al Quran warna pelangi dengan terjemahan saiz A6 senang nak bawa kemana saja terutamanya masa travel. Harap sukalah dengan hadiah dari Fiza ni ye.
Siapakah bakal pemiliknya tunggu bulan depan lah ye Fiza umumkan
Top 10 komentator Blog Sihatimerahjambu 2020
. Sempat lagi nak kejar, masih ada sebulan lebih lagi.
Kelebihan Al-Quran Ini
1. Resam Uthmani beserta Tajwid Kod Warna Resam rasmi Malaysia. Diwarnakan beberapa huruf dan tanda bacaan bagi mewakili hukum tajwid tertentu bagi memudahkan kita di dalam pembelajaran membaca Al-Quran dengan tajwid yang betul.
2. Asbabun Nuzul (Sebab turunnya ayat) Ayat Al-Quran diturunkan secara bertahap tahap dan mengikut peristiwa. Jadi, bagi ayat ayat tertentu, disertakan sebab sebab turunnya ayat tersebut bagi kita memahami dengan lebih dalam makna ayat itu
3. Hadis Sahih Hadis hadis sahih yang berkaitan dengan tema perbahasan ayat Al-Quran bagi menambah kefahaman makna ayat tersebut
4. Indeks Tematik Indeks pencarian tema tema perbahasan tertentu di dalam Al-Quran merangkumi semua perkara. Ia memudahkan kita di dalam mencari ayat ayat tertentu yang membahaskan perkara perkara tertentu seperti hukum fara'id, akidah, muamalah dan sebagainya.

5. Kelulusan Kementerian Dalam Negeri (KDN) Al-Quran ini telah disemak oleh Lembaga Tashih Al-Quran KDN dan telah mendapat kelulusan untuk diterbitkan.


Alphabet Wooden Stamp Set (70 pcs Formal Font)

Tengah scroll scroll shopee, pandangan terhenti pada  alphabet wooden stamp set (70 pcs Formal Font). Ehh kenapa nak cantik je. Kenapa rasa macam nak sangat beli ni? Survey dan survey cari alphabet stamp set yang local seller dengan harga berpatutan.
Dah berkenan terus tekan add to cart. Simpan dulu peram, bila ada bajet lebih baru lah kita membeli. Kalau tengok dalam cart memang banyak barangan dalam tu. Terapi window shopping online. Kadang add to cart je tak beli pun. Siapa perangai macam ni?
Finally berjaya juga beli alphabet wooden stamp set. Pilih set yang ada 70 pcs formal font. Itu je yang ada sebenarnya pun untuk 70pcs. Ikutkan nak pilih yang jenis handwriting tu lagi nampak cantik. Takpe, yang formal font pun cantik juga ala vintage typewriter gitu.
Alphabet wooden stamp set
Kalau dah namanya stamp, jadinya fungsi dia adalah untuk cop pada kertas. Boleh cop satu satu jadikan nama. Untuk yang suka cop pada diary, postcard atau surat tu boleh gunakan stamp ni.
Ataupun boleh dijadikan alat tulis untuk anak-anak cop nama pada artwork mereka. Boleh gunakan untuk cop pada flash card juga. Tak disertakan sekali ink stamp. Kena beli sendiri lah ye.
Fiza gunakan untuk tujuan kraft semestinya lah. Contoh kraft ada dalam gambar. Cantik bila cop pada gift card tu. Tambah lagi wax stamp dengan bunga tu. Lagi berseri jadinya bukan?
Measurements
70pcs Formal Font
Box Measurement : L 14.60cm x W 8.20cm x H 4.70cm
Stamp Measurement ： L 0.90cm x W 1.20cm x H 3.80cm
Fiza beli dua. So plan nak jadikan hadiah untuk
bakal tempat ke empat top komentator 2020
 yang bakal diumumkan bulan depan. Setuju tak? Sesuai tak hadiah ni? Kalau sesuai Fiza on je. Kalau tak, simpan je lah buat extra props photography. Kau orang rasa?


Ting! handphone berbunyi ada notification email masuk. Email dari google search console team. Macam biasa, email dari google akan masuk pada awal bulan. Bersedialah tengok performance blog untuk bulan october yang dah berlalu.
Azhafizah.com October Performance On Google Search
66.9K
 Clicks (Web)
924K
 Impressions (Web)
4.24K
 Pages with first impressions (estimated)
Jika nak dibandingkan dengan bulan September, bulan October bertambah lagi peningkatan untuk clicks (web) dan juga impressions (web). Tapi angka menurun untuk pages with first impressions tu. Alahaiii..kurang impress ye bulan October.
Performance Bulan September 2020
48.9K Clicks (Web)🠅
743K Impressions (Web) 🠅
6.46K Pages with first impressions (estimated) 🠇
Yang menurun tu kenalah kerja lebih sikit untuk bulan November ni. Ada idea dan cerita, ada lah update blog. Kalau tak, dia akan senyap sunyi je lah. Lagilah dah mula PKPB ni, agak stress juga nak menjana idea nak update blog.
Sampai satu tahap rasa macam malas nak update blog dah. Tapi bila kau dah bermula dengan blog ni, dia macam tulis diari. Hari hari ada je nak tulis (baca : ditaip).
Dengan penulisan dapat jugalah kita asah bakat menulis. Walaupun kosa kata sama je muncul setiap kali menulis. Alah, lain blogger lain gaya penulisan dia. Barulah ada identiti sendiri.
Dalam masa yang sama, dapat naikkan traffik blog tu satu bonus lah sebab bila ada yang berminat untuk beriklan tu lebih yakin lah kita nak offer untuk mereka. Untuk produk review rasa dah boleh pencen dah.
Kalau ada pun kena pilih produk yang sesuai untuk review. Produk kesihatan dan kecantikan tolak tepi. Malas dah nak bertukar tukar produk dan review produk. Lebih best review produk yang dibeli (kalau okay dan best).
Lagi satu, dengan berblog ni lah dapat juga kita dapat duit tepi. Rezeki masing-masing. Ada juga blogger yang hanya tulis blog suka suka. Masing masing ada arah tujuan yang berbeza.
Apapun berblogging ni happy, dapat kenal ramai kawan alam maya tak kira usia. Kita kawan kan?


Bantuan Prihatin Rakyat (BPR) 2021

Tiada lagi BSH (Bantuan Sara Hidup) tapi bantuan tunai masih diteruskan lagi. BSH tahun 2021, akan digantikan dengan Bantuan Prihatin Rakyat (BPR).
Ianya telah diumumkan dalam pembentangan
belanjawan 2021
 pada 6 November 2020 beberapa hari lepas oleh Menteri Kewangan, Tengku Datuk Seri Zafrul Tengku Abdul Aziz.
Jumlah peruntukan sebanyak RM6.5 bilion akan memanfaatkan kepada 8.1 juta orang rakyat Malaysia.
Jumlah bayaran BPR 2021 juga telah dinaikkan seperti yang telah diumumkan
Kredit : mysumber
Bayaran BPR 2021
GOLONGAN
JUMLAH BANTUAN
ISI RUMAH PENDAPATAN KURANG RM2500 (ANAK 0-1 ORANG)
RM1200
ISI RUMAH PENDAPATAN KURANG DARI RM2500 (ANAK 2 ORANG ATAU LEBIH)
RM1800
ISI RUMAH PENDAPATAN RM2501 – RM4000 (ANAK 0-1 ORANG)
RM800
ISI RUMAH PENDAPATAN RM2501 – RM4000 (ANAK 2 ORANG ATAU LEBIH)
RM1200
ISI RUMAH PENDAPATAN RM4000 – 5000 (ANAK 0-1 ORANG)
RM500
ISI RUMAH PENDAPATAN RM4000 – RM5000 (ANAK 2 ORANG ATAU LEBIH)
RM750
BUJANG PENDAPATAN RM2500 KE BAWAH
(BERUMUR 21 TAHUN KE ATAS)
RM350
Cara Mohon Bantuan Prihatin Rakyat (BPR)
Pendaftaran dan permohonan baru akan dibuka sebelum hujung Januari 2021. Link akan dikemaskini oleh LHDN.
Tarikh Pembayaran Bantuan Prihatin Rakyat (BPR) 2021
Bayaran BPR akan dibuat dua kali, bayaran pertama sebelum Hari Raya 2021.
Semakan Bantuan Prihatin Rakyat
Link akan dikemaskini selepas permohonan link BPR di buka.
Perlukah membuat permohonan baharu?
Ianya akan menggunakan database dalam BSH sebelum ini.
Kerajaan turut memperuntukkan RM1.5 bilion bagi melaksanakan Program Jaringan PRIHATIN bertujuan mengurangkan beban kewangan golongan B40 mendapatkan kemudahan internet.
Bermula suku pertama 2021, lebih kurang 8 juta penerima dari golongan B40 akan menerima bantuan RM180 ringgit seorang dalam bentuk kredit telekomunikasi.
Bantuan ini boleh digunakan untuk perbelanjaan langganan internet atau menampung sebahagian kos pembelian telefon bimbit baharu.
Pada masa yang sama, syarikat-syarikat telekomunikasi akan menyediakan manfaat bernilai RM1.5 bilion seperti dalam bentuk data percuma.
Sumber :
rakyatnews.my
Syukur, masih ada peruntukan bantuan untuk rakyat. Semoga dapat memanfaatkan bagi mereka yang layak dan memerlukan. Ramai yang terkesan dengan pandemik covid-19.
Ada yang kehilangan punca pendapatan, ada yang hilang pekerjaan dan bermacam-macam masalah eknonomi family.
Banyak bantuan yang diberikan oleh kerajaan sejak pandemik ni. Harap ekonomi kerajaan juga kembali pulih juga. Semoga pandemik ini akan berakhir dan terus lenyap dari muka bumi. Aaminnn...


Belanjawan 2021 'Teguh Kita, Menang Bersama'

Belanjawan 2021 bertemakan 'Teguh Kita, Menang Bersama' telah dibentangkan oleh Menteri Kewangan Tengku Datuk Seri Zafrul Tengku Abdul Aziz di Bangunan Parlimen, 4.23 petang tadi.
Selepas pertukaran kerajaan, ini merupakan belanjawan pertama dibentangkan oleh kerajaan Perikatan Nasional.
Buat pertama kalinya juga kehadiran Ahli Parlimen dalam Dewan Rakyat dihadkan hanya 80 orang sahaja untuk mengekang penularan COVID-19.
Belanjawan 2021 mempunyai tiga matlamat utama iaitu kesejahteraan rakyat, kelangsungan perniagaan dan ketahanan ekonomi.
Credit : google
Intipati Belanjawan 2021
Bantuan khas kewangan RM600 bagi kakitangan Gred 56 dan ke bawah serta RM300 bagi pesara kerajaan dan veteran tidak berpencen
Kerajaan berhasrat bina UTC di Lembah Pantai dan mempeluas penggunaan kiosk sebagai saluran alternatif sistem penyampaian di 50 lokasi
RM30 juta diperuntukkan untuk program SAVE 2.0 dengan pemberian rebat RM200 kepada isi rumah untuk pembelian alat penyaman udara atau peti sejuk cekap tenaga buatan tempatan
Duti eksais ad valorem pada kadar 10 peratis ke atas semua peranti rokok elektronik dan bukan elektronik berkuatkuasa 1 Januari 2021, termasuk vape dan electronic heated tobacco product serta hookah bagk shisha dan smoking pipe
Cukai dikenakan ke atas rokok dan produk tembakau di semua Pulau Bebas Cukai.
RM230j pembiayaan kepada PKS melalui PUNB bagi perbelanjaan modal kerja, peningkatan sistem automasi dan peralatan serta perbelanjaan berkaitan pelaksanaan pematuhan kepada SOP Covid-19
RM30 juta diperuntukkan untuk memperluas Program Kebun Komuniti kepada komuniti separa bandar & luar bandar. Program ini menyediakan peralatan seperti kit fertigasi dan media tanaman bernilai sehingga RM500 setiap individu atau RM50,000 setiap komuniti.
Pas perjalanan bulanan tanpa had RM5 bagi pelajar tahun 1 hingga tingkatan 6 dan golongan OKU, membabitkan tren komuter Lembah Klang, komuter utara, tren Kuala Lipis-Tumpat dan tren Sabah jajaran Beaufort-Tenom.
RM300 juta diperuntukkan untuk meneruskan inisiatif pas perjalanan tanpa had My30 dan meluaskan penggunaannya ke bandar Kuantan dan Pulau Pinang.
Pengecualian duti setem sepenuhnya ke atas surat cara pindah milik dan perjanjian pinjaman bagi pembelian rumah kediaman pertama bernilai sehingga RM500k mulai 1 Januari 2021 sehingga 31 Disember 2025.
Pelepasan cukai sehingga RM8,000 bagi simpanan bersih SSPN dilanjutkan sehingga tahun taksiran 2022.
RM100 juta diperuntukkan untuk Skim BSN MyRinggit-i COMSIS iaitu skim pinjaman komputer riba di bawah BSN untuk penuntut IPT yang mendapat pinjaman PTPTN.
RM100 juta diperuntukkan untuk Skim BSN MyRinggit-i COMSIS: skim pinjaman komputer riba di bawah BSN untuk penuntut IPT yang mendapat pinjaman PTPTN.
Had pelepasan cukai pendapatan bagi gaya hidup dinaikkan kepada RM3,000 dengan tambahan RM500 khusus bagi perbelanjaan berkaitan sukan termasuk bayaran penyertaan pertandingan sukan
Had pelepasan cukai pendapatan bagi gaya hidup juga diluaskan untuk langganan surat khabar eletronik.
RM75 juta untuk Program eBelia: Kredit RM50 one-off ke dalam akaun e-wallet mereka yang berumur 18-20 tahun untuk membudayakan ekonomi tanpa tunai
Insentif kepada majikan swasta sebanyak RM1,000/bulan sehingga 3 bulan bagi setiap graduan baharu yang menyertai program perantisan. Majikan juga boleh menuntut geran sehingga RM4,000 untuk program latihan perantis
RM50 juta diperuntukkan bagi projek-projek pembaikan, penyelenggaraan dan pembangunan kecil rumah-rumah ibadat di kawasan Pihak Berkuasa Tempatan, merangkumi pelaksanaan program perpaduan.
RM10 juta diperuntukkan untuk program saringan kanser serviks dan insentif subsidi ujian mamogram kepada wanita berisiko tinggi mendapat kanser payudara.
Kenaikan kadar elaun Guru Takmir kepada RM900 sebulan serta bayaran RM500 'one-off' kepada Imam, bilal, siak, noja, merbut, Guru takmir dan guru KAFA.
PNB akan memperkenalkan perkhidmatan wakaf kepada semua pemegang unit amanah ASNB. Pemegang unit boleh mewakafkan sebahagian unit ke dalam tabung wakaf ASNB dan layak mendapat potongan cukai pendapatan.
Peruntukan RM1.4 bilion bagi hal ehwal Islam di bawah Jabatan Perdana Menteri bagi memperkukuh pembangunan Islam.
RM510 juta disalurkan untuk pembiayaan kepada PKS dan PKS mikro Bumiputera melalui TEKUN, PUNB dan Agrobank, RM800 juta melalui program peningkatan keupayaan oleh BPMB dan SME Bank serta RM2 bilion bagi membantu pembiayaan PKS Bumiputera melalui Skim Jaminan Pembiayaan Perniagaan.
RM6.5 bilion diperuntukkan untuk akses pendidikan yang berkualiti kepada institusi Bumiputera seperti MARA dan UiTM.
Peruntukan RM6.5 bilion untuk pendidikan dan RM4.6 bilion untuk keusahawanan bumiputera
Pelepasan cukai pendapatan individu sehingga RM3,000 ke atas caruman PRS dilanjutkan sehingga tahun taksiran 2025
Pencarum KWSP dibenar untuk mengeluarkan simpanan Akaun 2 untuk membeli produk insurans/takaful hayat dan penyakit kritikal yang diluluskan oleh KWSP
RM1 bilion untuk program peningkatan kemahiran dan latihan semula (reskilling dan upskilling) bagi 200,000 pelatih.
PenjanaKerjaya: Kadar maksimum program latihan ditingkatkan daripada RM4,000 kepada RM7,000 bagi program latihan kemahiran tinggi atau sijil profesional.
PenjanaKerjaya: Insentif tambahan sebanyak 40% daripada gaji pekerja disalur kepada majikan, dan 20% disalur terus kepada pekerja tempatan yang menggantikan pekerja asing seperti dalam bidang pembinaan dan perladangan
PenjanaKerjaya: Insentif tambahan sebanyak 20% daripada gaji bulanan pekerja akan diberikan kepada majikan yang mengambil pekerja OKU, penganggur jangka panjang, dan pekerja yang diberhentikan.
PenjanaKerjaya: Insentif untuk pekerja bergaji RM1,500 ke atas dinaikkan kepada 40% daripada gaji bulanan (terhad kepada insentif maksimum RM4,000/bulan)
RM2 bilion bagi inisiatif PenjanaKerjaya dan dijangka dapat menyediakan 200,000 peluang pekerjaan.
RM400 juta bagi membantu peneroka FELDA menghapus faedah hutang kebun peneroka dan program pembangunan peneroka bagi mendapatkan hasil baharu
Elaun sara hidup nelayan akan dinaikkan kepada RM300 sebulan daripada RM250
Kemudahan pengeluaran simpanan KWSP bersasar dari Akaun 1 sebanyak RM500/bulan untuk 12 bulan sehingga RM6,000 bagi ahli yang kehilangan pekerjaan
Kadar caruman KWSP pekerja dikurangkan kepada 9% dari 11% mulai Januari 2021 untuk tempoh 12 bulan
Kadar cukai pendapatan bagi individu bermastautin diturunkan sebanyak 1 mata peratusan bagi pendapatan bercukai RM50,001 hingga RM70,000
Kadar Bantuan Kanak-kanak Keluarga Miskin dinaikkan. Kadar baru: RM150 seorang anak berumur 7 ke 18 tahun; RM200 seorang anak berumur 6 tahun ke bawah; maksimum RM1,000 sekeluarga
Kadar Bantuan OKU Tidak Berupaya Bekerja dinaikkan kepada RM300 dari RM250.
Kadar Bantuan Warga Emas, Penjagaan OKU dan Pesakit Kronik Terlantar dinaikkan kepada RM500 dari RM350.
Kadar Elaun Pekerja OKU dinaikkan kepada RM450 dari RM400.
Kerajaan memperuntukkan RM25 juta bagi rawatan Peritoneal Dialysis di rumah untuk pesakit buah pinggang.
Program Baucar 50 Perlindungan Tenang untuk golongan B40, termasuk takaful hayat dan kemalangan diri diperkenalkan
Tempoh pengecualian duti setem produk Perlindungan Tenang dilanjutkan untuk tempoh 5 tahun lagi
Kerajaan memperluas perlindungan mySalam ke atas tuntutan kos peranti perubatan seperti stent untuk jantung atau prostesis
RM24 juta diperuntukkan untuk pengukuhan Program Kesihatan Mental, Pencegahan Keganasan dan Kecederaan serta Penyalahgunaan Substans.
Skop pelepasan cukai diluaskan kepada RM1,000 bagi rawatan perubatan meliputi perbelanjaan vaksinasi bagi diri sendiri, pasangan dan anak.
Had pelepasan cukai bagi perbelanjaan rawatan perubatan diri, pasangan & anak juga dinaikkan kepada RM8,000 dari RM6,000
Kerajaan bersetuju melaksanakan pemberian one-off RM500 setiap seorang bagi menghargai jasa 100,000 anggota barisan hadapan KKM
Pada 2020, kerajaan memperuntukkan RM1.8 bilion untuk melaksanakan PKP, keperluan perkhidmatan kesihatan awam berkaitan Covid-19. Bagi Belanjawan 2021, kerajaan memperuntukkan tambahan RM1 bilion dalam untuk membendung gelombang ketiga Covid-19
sumber : https://www.hmetro.com.my/utama/2020/11/638757/terkini-belanjawan-2021
Pembentangan Belanjawan 2021


Beza Halia Muda dan Halia Tua

Tahu tak apa beza halia muda dan halia tua? Kalau tak tahu silalah membaca untuk tambah pengetahuan kegunaan halia dalam masakan. Kalu dah tahu, boleh kongsikan juga maklumat lain kalau ada apa-apa yang perlu ditambah untuk dikongsikan bersama.
Jujur cakap, selama ni main hentam je guna halia untuk memasak. Rupanya kegunaan halia dalam masakan ni berbeza ye. Ingat tu! Bukan guna sembarangan je halia tua dan muda. Tapi kalau tak ada, nak kisah apa dah kan. Janji halia.
Beza Halia dan Lengkuas
Jangan pulak tak dapat beza halia dengan lengkuas. Tapi ada je yang masih keliru sebab halia muda dan lengkuas ni rupa dia seakan-akan. Paling mudah nak beza halia muda dengan lengkuas, lengkuas ni lebih keras dan bersabut.
Lagi satu boleh beza kan dengan kaedah bau. Kalau bau pun tak tahu, mungkin boleh google je gambar untuk tahu beza dia. Takut nanti ada yang pesan beli halia muda, terbeli lengkuas pulak.
Halia Bentong
Pernah dengar halia bentong? Tak silap Fiza halia bentong ni popular beberapa tahun lepas. Macam masih baru jugalah. Halia Bentong( Zingiber Officinale) ni merupakan halia yang terbaik di dunia dan di angka sebagai halia premium.
Halia Bentong adalah keluaran dari Bentong, Pahang. Sebab tu dinamakan Halia Bentong. Terkenal dengan rasanya yang lebih pedas, extra aroma dan teksturnya lebih halus berbanding dengan halia yang ada dipasaran.
Selain halia bentong, di Malaysia juga ada halia Indonesia, halia Tanjung Sepat, Halia Tanduk Rusa, Halia Cina, Halia Tambunan dan juga Halia Bara.
Beza Halia Muda dan Halia Tua
Dalam gambar bawah ni boleh nampak beza halia muda dan halia tua. Opss maafkan saya, stok halia tua yang ada dah kecut sikit dan bertunas pulak. Tapi dapatlah nampak beza halia muda dan halia tua tu kan?
 1. Rupa fizikal
 Halia Muda
Mempunyai warna kuning coklat yang lebih terang dan kulit yang lebih licin.
Halia Tua
Warnanya gelap sedikit berbanding halia muda dan kulitnya kasar sikit.
2. Bau dan Rasa
Halia muda memiliki bau dan rasa yang lebih lembut berbanding dengan halia tua yang mempunyai bau dan rasa yang agak kuat dan keras.
3. Penggunaan Dalam Masakan
Halia muda
Biasa digunakan dalam masakan barat dan masakan stim kerana mempunyai aroma bau yang lembut dan kurang pedas. Enak juga di campurkan dalam bubur dan sesuai digunakan untuk masak nasi ayam.  Ada kalanya dijadikan sebagai ulam.

Halia Tua
Lebih sesuai digunakan dalam masakan tradisional seperti rendang, gulai, kari, masakan berkuah dan lain-lain kerana aroma dia lagi kuat dan pedas sikit. Jadi, dah faham lah kenapa masakan tradisional kita boleh jadi sedap gitu.
Dah tahu beza halia muda dan halia tua ni jadi mudahlah nanti nak guna yang mana satu dalam masakan kita. Acah acah hebat lah sikit nak memasak tu kononnya kan.
Cara Memilih Halia
Bila dah tahu beza, kerja memilih dan membeli halia pun jadi senang juga lah. Cara memilih halia juga penting tau bukan main boleh beli je tak tengok keadaan halia tu. Cara Fiza pilih halia, pilih yang elok-elok dan tak basah kalau nak simpan lama. Pernah terbeli halia basah, lama-lama dia jadi berkulat. Lansung tak boleh guna.
Cara Simpan Halia
Kebiasaannya orang simpan halia dalam bekas terbuka samada letak kat luar atau letak dalam peti ais. Tapi kalau terbeli halia basah, tak boleh simpan kat luar. Sebaiknya guna sesegera mungkin untuk elakkan halia tu berkulat dan membusuk.
In case kalau kau orang terbeli halia basah boleh je simpan dalam bekas bertutup yang di isi air dan simpan dalam peti ais untuk tahan lama. Fiza simpan lengkuas buat kaedah macam ni sebab lengkuas jarang guna tapi nak simpan lama. Halia ni macam selalu guna letak luar pun takpa.
Manfaat Halia Dalam Kesihatan dan Kecantikan
Halia ni bukan sekadar digunakan dalam masakan. Digunakan juga untuk kesihatan. Yang biasa orang buat minum air halia untuk buang angin dalam badan. Bagus untuk proses penghadaman dan membantu untuk menurunkan berat badan.
Halia mempunyai antioksidan yang tinggi dan melambatkan proses penuaan kerana halia memiliki antioksidan yang agak tinggi. Jadi ia mempercepatkan proses pembaharuan sel.
Jika dijadikan scrub, mampu menghilangkan dan menghalang pembentukkan selulit. Ini kerana halia membuatkan kulit terasa panas dan lebih menggalakkan peredaran darah.

Tapi tak semua orang suka halia disebabkan rasa halia yang pedas tu. Pernah juga nak cuba minum air teh halia. Memang tak lalu nak minum bila terbau halia. Nak minum memang kena tutup hidung lah. Tapi kalau sup campur halia okay je pulak. Mengada ngada pulak tekak ni kan.
Dan tak semua orang boleh makan atau minum halia. Apa yang Fiza baca, wanita mengandung tak boleh amalkan pengambilan halia. Dikhuatiri akan berlaku kontraksi atau bayi pra matang. Untuk orang yang kurus pun tak boleh juga, nanti akan jadi bertambah kurang berat badan tu.
Panjang lebar kisah halia ni ye. Harini dah sibuk lah masing-masing siapkan juadah raya. Ehemm..Nak masak rendang tu dah tahu dah kan nak guna halia muda ke halia tua.
Credit :
Voize.my


Biar Betik

Biar betik??? Slang zaman sekarang yang biasa didengar. Biar betik maksudnya biar betul. Dalam lagu Faizal Tahir Ragaman pun ada menggunakan perkataan biar betik. Tapi bukan itu motif entry ni. Nak cerita pasal buah betik.
Dapat sekali dengan
Sapodilla, si buah ciku
 yang mak bagi dari kampung. Tapi betik ni lain macam sikit. Betik mini sebab saiz dia besar sikit daripada penumbuk orang dewasa.
Dalam sebungkus buah ciku, terselit sebiji buah betik mini ni. Kira rezeki dapat makan buah betik yang dah lama tak makan ni.
Buah betik tumbuh kat sekitar rumah je ni. Pokok betik kan senang nak tumbuh. Jenis betik apa pun tak tahu lah. Saiz kecil je tapi dah masak. Elok manis rasa isi buah betik ni.
Pokok Betik
Pokok betik sejenis tumbuhan yang berasal dari Mexico Selatan yang banyak terdapat di ASEAN. Kini semakin banyak ditanam di negara beriklim tropika. Ada bermacam-macam jenis pokok betik. Dan bentuk saiz pun pelbagai, ada betik panjang, ada juga betik yang sedikit bulat.
Sayur betik muda, halwa dan ulam-ulaman
Selain buah yang boleh dimakan masak. Buah yang separa masak sedap di buat tumis sayur. Masak pedas-pedas membangkitkan selera  makan. Siapa penggemar sayur tumis betik macam Fiza gerenti bertambah makan.
Buah betik muda pun sedap kalau dibuat halwa. Suka juga makan halwa betik, betik tu rangup dan disaluti dengan rasa manis. Lama tak makan halwa betik. Dulu mak cik selalu bila hari raya. Buah jeruk betik pun sedap!
Pucuk betik muda pula di jadikan sebagai ulam. Biasanya dicelur terlebih dahulu dan dimakan dengan sambal belacan. Setakat ni tak pernah lagi suka makan ulam pucuk betik sebab rasa pucuk muda betik tu pahit ya amat walaupun dah celur air panas.
Tak boleh nak hadam rasa pahit pucuk muda betik. Pahit lain macam!
Pucuk muda betik juga boleh dicampurkan dengan  beberapa masakan tradisional. Contohnya dicampurkan dalam
sambal tempoyak daun kayu
. Tapi kalau Fiza buat, tak letak pucuk muda betik ni. Dah tak suka kan.
Buah betik dan pucuk muda betik banyak orang jual kat pasar, pasar pagi dan pasar tani. Pasar Tani memang ramai peniaga jual sayur-sayuran dan buah-buahan kampung yang susah nak dapat. Kadang tu harga dia boleh tahan juga.


Bila Lama Tak Order Pizza Hut

Hujan on off semalam. Perut bagai meminta sesuatu untuk di isi. Padahal baru lepas lunch. Kononnya nak order pizza by foodpanda atau grabfood lepas hujan reda. Kesian juga kalau mereka kena hantar makanan musim hujan.
Kalau rider grabfood yang guna kereta tak lah berapa kisah kan. Tapi kalau rider foodpanda dan grabfood naik motor tak sampai hati nak suruh mereka redah hujan walaupun dah tugas mereka hantar makanan.
Hujan dah agak sedikit reda, carilah deal atau promo pizza yang menarik sikit. Lama tak order pizza hut sebab pizza hut delivery tak cover delivery sampai sini. Mengharapkan foodpanda dan grabfood je lah. Sebab tu selalu order dominos pizza je.
Bila lama tak order pizza hut, rasa macam teringin nak makan pizza hut. Sebenarnya teringin nak makan mushroom soup dengan garlic bread cerita dia. Musim hujan dapat pula mushroom panas dan garlic bread memang terbaik lah.
Tak kan nak order dua tu je kan, alang-alang order pizza sekali untuk makan malam. Belek punya belek, deal kat foodpanda tak semenarik di website. Maka, husband pun keluarlah membeli sendiri dan pilih deal "Takeaway Combo 2".
Takeaway Combo 2 : RM15
1 Regular Pizza + 2 side dishes ( Mushroom soup & Garlic bread).
Beli 2 set, RM30. 1 lagi pilihan side dish adalah onion rings. Tapi dua dua set pilih mushroom soup dan garlic bread.
Pan Pizza Hawaiian Chicken
With tomato sauce, chicken meat, pineapples and mozzarella cheese.
Pan Pizza Chicken Sensation
With spicy sweet sour sauce, chicken meat, pineapples, onions, mozzarella cheese.
Bila dah lama tak rasa pizza hut, rasa sedap pula. Mungkin dah jemu hadap dominos pizza je kot. Order dominos sebab suka order fabulous four tu dan juga pizza thin crust.
Pizza hut ni dia punya roti tebal dan sangat mengenyangkan. Untuk dinner makan 1 box je. 1 box lagi simpan untuk breakfast. Harga pun sangat berbaloi.
Dominos agak mahal sikit tapi sedap. Kedua dua pizza ni ada kesedapan tersendiri. Ikut selera masing-masing lah nak makan pizza yang mana satu.
By the way, hari ni terbaca berita di bernama mengatakan amaran ribut petir di beberapa kawasan seluruh negara sehingga jam 11 malam.
Negeri yang dijangka terlibat adalah Perlis, Kedah, Pulau Pinang, Perak, Pahang, Selangor, Wilayah Persekutuan Kuala Lumpur, Wilayah Persekutuan Putrajaya, Negeri Sembilan, Melaka, Johor, Sarawak, Sabah dan Labuan.
Rasa macam seluruh negara terlibat tu. Apapun berhati-hati walau dimana berada terutamanya jika memandu ketika hujan lebat.


Boba Ikat Tepi

Boba di mana mana, sejak boba viral dan menjadi semakin hype dengan pelbagai jenama bagai cendawan tumbuh selepas hujan. Bukan je pelbagai jenama muncul, malah pelbagai jenis beraneka minuman mengandungi boba.
Apakah Boba?
Boba adalah bebola jeli yang berasaskan tepung ubi yang dicampurkan dengan gula perang. Rasa kenyal jeli tu adalah daripada tepung ubi/kanji ubi. Gula perang pula memberikan warna kehitaman pada boba.
Boba di letakkan didalam minuman dipanggil boba milk tea atau pearl milk tea. Minuman asalnya dikenali dengan nama teh susu mutiara (pearl milk tea) di Tainan dan Taichung, Taiwan.
Pada tahun 1980-an, ia terdiri daripada teh yang ditambah susu atau manisan tambahan. Kemudian ditambahkan bebola kecil kanji ubi, jeli buah, cincau, agar-agar serta puding.
Minuman yang berasaskan teh telah terkenal di serantau Asia Timur dan Asia Tenggara sejak tahun 90-an terutamanya di Vietnam. Jenis jenis teh yang biasa digunakan adalah teh hitam, teh hijau, teh oolong dan teh putih (白茶, bāichá).
Boba Ikat Tepi
Andaikata ada boba ikat tepi, sama laris tak dengan jenama minuman boba yang ada dipasaran. Boba ikat tepi tak nak kalah okay. Dia punya tali tu rare betul. Tali jut tu! Siap ada ikatan getah sekali. Boba Ikat tepi di ada dijual di Vietnam,
@youngcoffeetea

kredit : @youngcoffeetea
Minuman boba ni telah menjadi kegilaan ramai orang. Opsss..tidak termasuk Fiza. Fiza bukanlah peminat boba sebab tak suka nak mengunyah boba yang kenyal susah nak hadam tu. Bila beli minuman yang ada boba ni, Fiza memang tak nak letak boba kecuali popping boba.
Hanya boleh terima popping boba je. Jenis bola yang meletop bila digigit. Biasanya kalau beli manggo shake Fiza suka letak popping boba. Sedap!


Bomboloni Gebu Gebas. Sila Cuba Resipi Bomboloni Mudah

Dah masak tengahari ke tu? Mood PKPB ni kecelaruan sungguh la. Tak macam PKP awal-awal dulu. Dia punya stress tahap next level. Nak masak pun tak ada mood. Selera pun turut terkesan bila PKPB ni.
Datang mood rajin, tu diaaa.. masak rendang, masak mee kari. Tapi bila mood malas. Nak makan pun jadi malas. Sebelum tu rezeki mak bagi lauk ayam gulai. Semalam, husband balik bawa bomboloni kawan bagi.
Alhamdulillah. rezeki dapat bomboloni yang dah lama tak makan. Macam tahu tahu je tengah craving donut big apple. Dapat bomboloni pun syukur. Mujur belum order big apple lagi. Dalam satu pack ada 3 biji bomboloni perisa kiwi, chocolate dan orange.
Pertama kali rasa inti kiwi dan orange. Before this pernah makan inti chocolate, strawberry dan nutella je. Waktu mula mula Bomboloni viral, Terlajak laris betul. Mahal pun laku teruk. Siapa je yang tak tergoda dengan bomboloni gebu gebas ni. Tengok pun dah terliur dah.
Bomboloni
Bomboloni adalah sejenis donut berinti yang berasal dari Itali. Perkataan bomboloni berkaitan dengan perkataan Itali iaitu 'bombe' yang maksudnya bom. Disebabkan bentuk donut bulat dan berinti seolah olah bom yang sedang menanti masa untuk meletop, jadi dinamakan lah bomboloni.
Bomboloni sering dijadikan hidangan pencuci mulut atau hidangan makanan ringan waktu petang. Intinya telah dipelbagaikan mengikut citarasa masing-masing.
Bomboloni nutella
Bomboloni chocolate
Bomboloni kastard
Bomboloni strawberry
Bomboloni orange
Bomboloni kiwi
Bomboloni cream cheese
Bomboloni oreo
Bomboloni pandan
Bomboloni milo tabur
Bomboloni peanut butter
Bomboloni red velvet
Bomboloni blueberry
Dan banyak lagilah flavours bomboloni yang ada. Yang popular dah tentulah chocolate dan nutella. Bomboloni vs donut? Mana satu jadi pilihan. Fiza pilih dua-dua! Tamak kan. Tapi tak rugi sebab dapat dua dua sekali.
Cara membuat bombolini mudah boleh lah cuba resepi bomboloni khairulaming yang pernah dikongsikan di instagram beliau.
Resepi bomboloni Khairulaming
Bahan²/Ingredients:
1 cawan susu segar suam (1 cup warm fresh milk)
1 sudu gula (1 tbsp sugar)
1 sudu yeast (1 tbsp yeast)
5 cawan tepung gandum (5 cups wheat flour)
1/4 cawan gula (1/4 cup sugar)
2 biji telur (2 eggs)
2 sudu mentega dicairkan (2 tbsp butter - melted)
1 sudu kecil esen vanila (1 tsp vanilla essence)
Nutella
Icing sugar
Cara buat bomboloni boleh tengok dalam
video Nutella Khairulaming
.


Buah Nanas Vs Buah Naga

Buah Nanas vs Buah Naga. Mana satu  kegemaran kau orang? Kalau Fiza, pilih dua-dua sebab dua-dua pun sedap. Susah nak membuat pilihan, kan?
Merujuk kepada dewan bahasa dan pustaka :
http://prpm.dbp.gov.my/Cari1?keyword=nanas
[na.nas] | نانس
Definisi : sj tumbuhan (buahnya boleh dimakan), Ananas sativus; ~ belanda = ~ kista = ~ seberang = ~ tali sj nanas yg serat daunnya boleh dibuat tali dll, Agave cantala; ~ hijau sj nanas yg boleh dibuat ubat, Ananas comosus. (Kamus Dewan Edisi Keempat)
Bukan nenas ye. Memang sebutan nenas tapi jangan sekali kali gunakan perkataan nenas untuk pembelajaran sebab yang sebetulnya adalah 'nanas'.
Dalam masyarakat melayu menganggap buah nanas ni 'tajam'. Tajam yang macamana tu? Paling biasa kita dengar kalau makan buah nanas ni boleh menyebabkan keguguran kalau mengandung.
Banyak khasiat buah nanas dan kebaikan buah nanas ni. Cuma kita kurang explore tentang kebaikan nanas untuk wanita. Sebab dah biasa di momokkan dengan kepercayaan orang dulu dulu sampai takut nak makan nanas.
Tricks editing buah nanas buah nanas
Nanas
Nama saintifik: Ananas comosus ialah sejenis tumbuhan tropikal dalam kumpulan bromeliad (Famili Bromeliaceae). Asalnya berasal dari Brazil, Bolivia, dan Paraguay. Nanas tumbuh yang rendah seperti pokok herba (herbaceous perennial). Mempunyai daun yang panjang, tajam mengelilingi batang yang tebal.
Buah nanas juga tergolong dalam buah bukan klimakterik iaitu sejenis buah yang hanya masak di pokok. Nanas dalam bahasa inggeris disebut pineapple kerana bentuknya yang seperti pokok kon pain.
Tahukah Anda?
Perkataan asal nanas dari orang Tupi adalah anana, yang memberi makna "buah yang sangat baik".
Bukan hanya buah nanas saja mempunyai khasiatnya. Empulur nanas pun ada khasiatnya. Macam tak percaya kan? Selalu kita main buang je dan makan isi je. Boleh baca dalam khasiat nanas kat bawah ni. Baca lagi okay.
7 Kebaikan Nanas
1. Meningkatkan Kesuburan
Nanas cukup kaya dengan antioksidan. Apa yang menarik, kajian menunjukkan bahawa pengambilan makanan yang kaya dengan antioksidan akan membantu untuk mencegah kemandulan. Makanan yang kaya dengan antioksidan akan bertindak balas melawan radikal-radikal bebas yang berupaya menjejaskan sistem peranakan.
Kandungan antioksidan yang terdapat dalam buah nenas seperti vitamin C, bera-carotene serta vitamin-vitamin dan meneral seperti kuprum, semuanya mempengaruhi tahap kesuburan lelaki dan wanita.
Antioksidan terbukti mampu meningkatkan aliran darah dan membina semula tisu-tisu dengan baik dalam pembentukan organ-organ peranakan, sekaligus dapat meningkatkan kadar penghasilan sperma.
Tidak hairanlah pakar-pakar perubatan menyarankan mereka yang sedang beruaha untuk hamil untuk memperbanyakkan pengambilan buah nenas dalam diet harian mereka.
2. Baik Untuk Tulang
Nenas juga baik dalam membentuk tulang yang kuat. Gabungan mangan dan beberapa mineral yang lain dikatakan dapat mengelakkan osteoporosis. Ia juga melawan penuaan dan penyakit dengan melindungi sel-sel tubuh.
Warga emas sangat digalakkan untuk memakan buah nanas bagi menguatkan tulang. Namun hakikatnya, penjagaan tulang haruslah bermula sedari usia muda lagi.
3. Mengurangkan Risiko Sakit Mata
Nanas sangat bagus untuk mengurangkan risiko penyakit mata seperti katarak. Katarak biasanya terjadi ketika usia semakin meningkat. Nanas yang kaya dengan vitamin C dan antioksidanya terbukti secara klinikal dapat mengelakkan katarak.
4. Mengekalkan Kesihatan Jantung
Kandungan kalium yang ada pada buah nanas dapat mengimbangi kandungan air dalam badan dan mengurangkan risiko hipertensi. Selain itu, kandungan vitamin C yang ada pada buah nanas dapat mencegah gangguan pada saluran darah akibat ketebalan kolestrol yang tidak baik.
5. Membantu Mengurangkan Lemak
Nanas mengandungi gula semulajadi yang cukup baik untuk tubuh dan mencetuskan pembakaran leak dalam badan untuk berjalan lancar. Bagi mereka yang ingin menguruskan badan, jangan lupa untuk jadikan nanas sebagai pencuci mulut setiap hari anda.
6. Mengatasi Masalah Gout
Mengikut kajian yang dilakukan oleh Dr Suri Roowi, nanas dan betik adalah antara sumber yang baik untuk masalah gout. Ianya disebabkan oleh kehadiran enzim proteolitik yang dikenali sebagai papain dan bromelain. Bromelain banyak terdapat dalam empulur nanas.
Bromelain boleh membantu mengurai asid urik kristal dan mengurangkan kesakitan disebabkan oleh gout. Ia banyak terkandung pada bahagian tangkai buah nanas, kulit, jambul dan empulur (empulur nanas pada bahagian yang biasa dimakan). Bromelain ini juga terdapat dalam isi nanas tetapi pada kadar kuantiti yang rendah.
7. Untuk Kecantikan Wajah
Sekumpulan saintis berpengalaman dari SIRIM Berhad yang diketuai oleh Dr Nurul Izza Nordin telah menjalankan penyelidikan tentang enzim bromelain yang terdapat dalam nanas dan khasiatnya kepada kulit wajah.
Melalui perbagai kajian yang memakan modal hampir ratusan ribu ringgit selama lebih daripada dua tahun, para penyelidik ini akhirnya dapat menemui rawatan yang sangat efektif dan berkesan untuk merawat pelbagai masalah kulit.
kredit artikel khasiat nanas dari :
https://www.facebook.com/ensutouchHQ/posts/7-kelebihan-buah-nanas-yang-ramai-orang-tidak-tahunanas-atau-nenas-merupakan-sal/2818025678218638/
Buah Naga
Pokok buah naga atau mata naga adalah tumbuhan jenis kaktus dalam famili Cactaceae. Asalnya dari Amerika Selatan. Dikenali juga dengan nama pitaya atau pitahaya (Amerika Selatan), pitaya atau Kew Mang Kron (Thailand), Honey fruit atau red dragon fruit (Amerika Syarikat) atau paw wong fa kar (China).
Buah naga dalam bahasa inggeris di panggil Dragon fruit. Ditanam secara komersial di Veitnam, Thailand dan Taiwan. Buah naga daripada genus Cereus bermaksud kembang malam. Seperti kembangnya bunga mata naga yang hanya kembang di waktu malam.
Pokok buah naga banyak ditanam secara komersial di Vietnam, Thailand, dan Taiwan. Tekstur isi buah naga seperti buah tembikai dengan taburan biji bewarna hitam. Rasanya seperti buah kiwi dan terdapat dalam beberapa warna seperti warna putih, merah dan ungu.
Buah naga merupakan buah eksotik yang sedap dimakan begitu saja. Boleh juga dibuat minuman, salad buah, aiskrim dan banyak kali. Makan macam tu pun dah cukup sedap dah.
Khasiat buah naga
1. Antipenuaan
Antioksidan menjadi antara faktor yang membantu mengekalkan keanjalan dan keremajaan kulit. Kehadirannya membantu menentang radikal bebas di seluruh badan untuk menghalang pengaktifan sel kanser.
Buah naga adalah sumber yang baik untuk mendapatkan manfaat antioksidan kerana ia mengandungi vitamin C.
2. Menghalang kanser
Selain kaya dengan vitamin C, buah naga juga mengandungi karotena yang dikaitkan dengan antikarsinogenik termasuk mengurangkan jumlah penghasilan tumor. Selain itu, kandungan likopena yang berfungsi memberi warna merah kepada buah naga juga sering dikaitkan dengan manfaat dalam mengurangkan risiko mendapat kanser prostat.
Kajian yang disiarkan dalam Jurnal Asia Pasifik mengenai pencegahan kanser pada 2011 mendapati pengambilan likopena kurang daripada 2.5 miligram sehari meningkatkan risiko mendapat kanser prostat.
Sebaliknya, pengambilan buah, sayur atau makanan yang kaya dengan likopena termasuk melakukan aktiviti fizikal pula membantu mengurangkan risiko kanser berkenaan.
3. Kesihatan kardiovaskular
Buah naga membantu meningkatkan kesihatan jantung kerana ia mampu mengurangkan tahap kolesterol tidak baik. Kajian yang diterbitkan dalam jurnal Pharmacognosy Research pada 2010 menemui pengambilan buah naga mungkin boleh membantu menurunkan risiko penyakit jantung dan tekanan darah tinggi.
Malah, buah eksotik ini juga adalah sumber yang baik bagi lemak garam mono yang membantu mengekalkan kesihatan fungsi jantung.
4. Diabetes
Kandungan serat yang tinggi di dalam buah naga membantu menstabilkan tahap gula dalam darah seseorang. Ia juga membantu merencatkan gula yang berlebihan ketika mengambil makanan yang tinggi indeks glisemik.
Di dalam kajian sama turut menemui buah berkenaan mempunyai kesan yang berharga dalam tekanan oksidatif daripada kekejangan aorta (arteri terbesar dalam badan), masalah yang dikaitkan dengan kencing manis.
5. Penghadaman
Buah naga mempunyai kandungan serat yang tinggi, bermaksud ia membantu memperbaiki pergerakan usus dengan memudahkan laluan di bahagian saluran penghadaman. Pengambilan buah eksotik ini boleh membantu mengurangkan masalah sembelit dan sindrom gangguan usus.
6. Meningkatkan sistem imun
Tahap kandungan vitamin C yang tinggi di dalam buah naga membantu meningkatkan sistem imun selain merangsang aktiviti antioksidan lain.
Kehadiran jumlah vitamin C, mineral dan fitoalbumin yang tinggi juga membantu melawan radikal bebas selain memiliki sifat antioksidan. Vitamin B1, B2, B3 dan kalsium, fosforus, zat besi, protein, niasin serta serat juga menyumbang kepada peningkatan fungsi sistem imun badan.
kredit artikel khasiat buah naga :
https://www.hmetro.com.my/node/152514
Buah nanas dan buah naga kedua duanya mempunyai kandungan antioksidan dan kaya dengan vitamin C serta ada khasiat yang tersendiri. Kedua duanya sedap di makan. Paling suka makan nanas madu. Kurang sikit rasa tajam dia dan lidah pun tak kebas kalau makan banyak.
Buah naga pula suka buah naga merah. Tak tahu apa beza buah naga merah, putih dan purple. Yang tahu warna dia berbeza je. Dari segi rasa tak pasti sebab jarang makan buah naga dan tak dapat nak dibandingkan.
Kau orang suka buah mana satu?


Buat "Wall Sit" 1 Minit Untuk Kecilkan Paha

Hari-hari hujan sangat mengundang kelaparan betul lah. Habis tu dah makan semakan makannya boleh naik lemak dibuatnya. Nak bersenam? Dah tentu lah banyak alasan. Well, masih mempertahankan sikap malas. Lepas tu bila dah naik berat badan sikit salahkan makanan. Padahal...sendiri mahu ingatlah!
Selain tu, bila berat badan dah mula naik. Paha pun ikut sama naik juga. Kan? Kadang beli seluar, pinggang dah okay dah tapi tang paha. Ya ampunnnn..tak muat! Siapa pernah merasainya?
Kamus Bahasa Melayu
[pa.ha] | ڤها
Definisi : bahagian kaki yg menghubungkan punggung dgn lutut. (Kamus Pelajar Edisi Kedua)
Fiza ada jumpa satu cara kecilkan paha dengan mudah. Jomlah kita merajinkan diri buat senaman kecilkan paha sebelum tidur. Senaman kecilkan paha yang boleh dikatakan paling mudah juga kalau rajin. Kalau malas tak kemanalah paha besar tu.
Senaman kecilkan paha cara Ayu Tinie
 ni hanya perlu effort yang sedikit tapi hasilnya sangat berkesan. Dengan syarat kenalah jadilah sebagai rutin harian.
kredit : ayu_tinie
“Wall sit” exercise ni nampak mudah. Sedangkan nak buat plank pun nampak mudah. Sedangkan azab juga tu. Apakata cuba dulu baru tahu kesan dia. Antara kesan yang kau orang akan dapat bila buat wall sit, akan membantu :

1. Firmkan otot di perut
2. Kuatkan otot betis dan paha
3. Melatih keseimbangan tubuh
4. Melenturkan tubuh
5. Melatih fokus atau konsentrasi
6. Kurangkan stress
7. Tidur lebih lena disebabkan paha dan kaki dah rasa kejung

Untuk permulaan, dinasihatkan 30 saat dah memadai. Dapat buat 2-3 round pun dah okay dah tu. Bila dah lama dan terbiasa, baru buat wall sit 1 minit untuk kecilkan paha. Boleh cuba untuk buat senaman kecilkan paha sebelum tidur malam ni.
Selamat mengecilkan paha dan selamat tidur lena. Rasa macam sesuai sangat untuk mereka yang susah nak lelap tidur malam tu kan. Bila badan dah penat, senang nak tidur mungkin. Boleh cuba okay.


Buku Planner 2021 Book Ring

Masih berguna lagi kah planner ni musim pandemik covid-19 ni? Pada Fiza, planner ni sangat berguna walaupun banyak perancangan tergendala disebabkan wabak virus Covid-19 ni tak putus putus hayat dia, tapi penulisan harian tetap nak tulis dalam planner. Tak pernah kosong!
Selain boleh track apa yang kita buat setiap hari, banyak benda kita boleh ingat semula kalau ditulis. Jangan malas tulis sudah lah. Sejak bulan Oktober haritu dah ramai seller yang buat pre order planner. Macam biasa Fiza  pun dah order awal favourite planner setiap tahun Fiza.
Lepas tu baru terfikir nak bagi hadiah planner juga pada salah seorang komentator untuk tahun 2021. Tak sempat nak pre order sekali yang Fiza order tu sebab dah tutup. Lepas dah beli yang ready stok baru dia buka pre order second.  Aduh! Mungkin rezeki next year lah
Cari punya cari yang ready stok dapatlah beli planner yang comel ni. Beli ready stok senang sikit dah siap-siap ada tak perlu tunggu lagi. Tertarik dengan planner ni bukan je cantik cover depan dia. Dalam dia ada macam-macam yang boleh digunakan. Bukan sekadar planner gitu.
Isi Kandungan Planner Book 2021
Calendar 2020, 2021, 2022 & 2023
Self-reflection 2020
Islamic Hijri Calender 1442-1443H
Planning Chart Jan -Dec 2021
Travel Bucketlist
Festive Season Planner
Debt & Bill Planner
World Map
Monthly Cover with Friendly Quotes
Weekly Planner Calendar
Daily Planner Calendar
Monthly Expenses
2021 Achievement & Outstanding
My Book To Read
1 Year Weight Loss Challenge
SPECIAL Business Section
Sales, Class to Attend, Password & My Surah Tracker
Fun Zone (Maze. Word, Number & Picture Puzzle)
Black page for note
192 COLOURFUL pages!
Belanja salah satu pages yang sangat menarik. Typography cantik, paper colourful, illustration yang cantik. Semua serba serbi cantik. Nak ambil gambar setiap helai jenuh lah nak ambil gambar 192 mukasurat tu kan. Satu cukuplah ye.
Selain tu ada juga
Public Holiday for : Malaysia, Brunei, Singapore dan Indonesia
School Holiday for : Malaysia, Brunei, Singapore dan Indonesia
Disertakan sekali dengan 5 free gift ni.
School Planner
A3 Wall Chart
Bookmark
Gift Card
Sticker
Menarik betul planner ni. Ikutkan nak beli extra untuk diri sendiri. Tapi sebab dah order yang lain, jadi beli untuk dijadikan hadiah
bakal top komentator2020 tempat kedua
. Siapa bakal pemilik planner tu kena tunggu pertengahan bulan depan (December) nanti.
Harap sudilah terima hadiah sebagai tanda penghargaan. Walaupun bukan hadiah hebat-hebat, harap dapat memberi kebaikan juga. Hadiah untuk tempat pertama tu tunggu next entry okay!


Bunga Plumbago Imperial Blue

Fuhh..dengar nama Bunga Plumbago Imperial Blue (Biru Terang) ni macam bunga mewah je gaya dia. Sebenarnya agak teruja jugalah dengar nama bunga Bunga Plumbago Imperial Blue ni sebenarnya. Nama bunga ni bunga plumbago. Imperial blue jenis warna bunga tu.
Plumbago
Dikenali juga dengan nama Plumbago auriculata, cape leadwort, blue plumbago, Cape plumbago dan bunga langit. Plumbago merupakan spesies tanaman berbunga dalam keluarga Plumbaginaceae. Tumbuhan ni dikatakan berasal dari Afrika Selatan.
Pokok Chelaka/ Derhaka Mertua/Derhaka Mentua
Nak tahu tak? Bunga plumbago juga digelar pokok Chelaka atau Derhaka Mertua/Mentua. Haaa terkejut kan? Pokok yang cantik tapi ada nama panggilan yang macam jauh beza dari rupanya. Sejarah nama tu tidaklah diketahui. Kena tanya pakar pokok bunga.
Selain warna imperial blue, plumbago juga ada yang berwarna biru (biru yang kurang pekat dari imperial blue) dan juga putih. Tapi kat kampung ada satu jenis je pokok bunga plumbago, iaitu warna imperial blue.
Pokok plumbago ni tumbuh renek berdaun lebat macam semak. Bunga plumbago tumbuh sejambak sejambak macam dalam gambar. Bunganya sangat cantik, begitu juga dengan warnanya.
Cara Penjagaan
Plumbago sejenis pokok bunga yang cepat pertumbuhannya. Saiz pertumbuhan bergantung pada pasu. Jika ditanam terus dalam tanah lagi cepatlah membesarnya. Kalau ditanam dalam pasu, pertumbuhan dia agak terhad.
Untuk membuatkan pokok bunga plumbago tumbuh dengan lagi cepat selepas berbunga, perlu buat pemangkasan juga supaya pokok tetap subur.
Memerlukan sinaran matahari yang cukup ataupun separa teduh. Mak Fiza tanam terus dalam tanah sebab tu nampak rimbun betul pokok plumbago ni. Pokok macam ni tak banyak karenah kalau tanam dalam tanah terus. Boleh hidup subur lagi lagi di kampung atau tanah yang luas.
Bawa balik bandar tanam dalam pasu, dibelenggu kemurungan terus pokok tu. Kannn...kecewa betul. Suasana persekitaran kat taman tak sesuai pula. Jadi, lupakan saja kalau nak bawa balik rumah walaupun cantik.


Bunga Raya Bunga Kebangsaan Malaysia

Bunga Raya, bunga kebangsaan. Rakyat Malaysia kalau tak kenal tak tahu nak kata lah. Bunga Raya bukan hanya simbolik kebanggan rakyat Malaysia tapi bunga raya adalah bunga yang cantik dan unik.
Bunga Raya antara spesis dah jarang jumpa juga. Jarang lah nampak orang tanam pokok bunga raya. Tapi dekat kampung kampung masih ada lagi orang tanam pokok bunga raya.
Kat kampung Fiza pun ada jugalah dua tiga pokok bunga raya. Warna merah kalau tak silap. Tak teringat pula nak ambil gambar. Bila balik kampung husband haritu sempat juga lah ambil gambar bunga raya.
Bunga Raya Warna Peach
Warna peach ni boleh dikatakan agak rare juga lah kan. Ke biasa je nampak?
Bunga Raya Warna Putih
Ada warna peach dan warna putih. Warna Bunga Kebangsaan adalah warna merah. Warna merah membawa maksud keteguhan politik dan ekonomi serta sifat keberanian dalam menempuh cabaran.
Sifat ini menjadi faktor penyumbang yang mendorong negara kita dalam mencapai mercu kejayaan dalam pelbagai bidang dan juga menjadi simbol kemegahan negara.
Bunga Raya
Bunga raya, juga dikenali sebagai bunga sepatu dan kembang sepatu (Hibiscus rosasinensis) ialah sejenis tumbuhan berbunga sepanjang tahun dalam genus Hibiscus yang sering ditanam sebagai pokok hiasan.
Bunga raya ialah bunga kebangsaan Malaysia. Selepas mencapai kemerdekaan, Kementerian Pertanian telah diarah untuk mencadangkan bunga yang sesuai untuk dipilih sebagai bunga kebangsaan.
Sejarah Bunga Raya
Alang-alang dah cerita bunga raya ni. Kita ulangkaji sikit sejarah bunga raya ni. Pada akhir pada tahun 1958, Kementerian Pertanian telah mencadangkan tujuh jenis bunga untuk dipilih sebagai Bunga Kebangsaan Persekutuan Tanah Melayu, iaitu Bunga Kenanga, Bunga Raya, Bunga Melur, Bunga Teratai, Bunga Mawar, Bunga Cempaka dan Bunga Tanjung.
Selepas perbincangan pada 28 Julai 1960, Bunga Raya telah diisytiharkan sebagai Bunga Kebangsaan Persekutuan Tanah Melayu. Apabila Tanah Melayu bergabung dengan Singapura, Sabah dan Sarawak untuk menubuhkan Malaysia, Bunga Raya terus diguna sebagai Bunga Kebangsaan.
Bunga ini ditanam secara meluas sebagai hiasan di seluruh kawasan tropika dan separa tropika. Bunganya besar, merah, keras, tetapi tidak berbau.
Pelbagai kultivar, varieti, dan hibrid telah dihasilkan, dengan warna bunga pelbagai dari putih kepada kuning dan kuning bata dan merah jambu lembut, dengan kelopak set tunggal dan berganda. Bunga ini digunakan bagi mengilat kasut di sebahagian India.
kredit :
wikipedia
Kredit : google
Bahagian Bunga Raya dan Ciri-Ciri Bunga Raya
Stamen
 : Organ pembiakan jantan bunga yang terdiri daripada anter dan filamen
Ranggi
 : Biasanya berwarna-warni untuk menarik perhatian serangga dan haiwan.
Sepal
 : Biasanya berwarna hijau dan berfungsi untuk melindungi bunga pada peringkat kudup.
Pistil
 : Organ pembiakan betina bunga yang terdiri daripada stigma, stil, ovari dan ovul.


Burger Goreng Crispy Chicken Chop. Rangup di Luar Sedap Di Makan

Burger, siapa je yang tak suka burger? Snek/makanan segera kegemaran rakyat Malaysia kot kan. Mostly generasi zaman sekarang. Nasi dah boleh tolak ketepi dah sebab makan burger pun dah cukup mengenyangkan.
Burger
Burger ialah sejenis hidangan sandwich yang terdiri daripada daging burger (daging kisar) yang dimasak samada di goreng, di kukus, di panggang atau disalai.
atau topping dalam roti burger yang dibelah dua. Daging burger pula diperbuat daripada daging lembu, ayam dan sebagainya.
McDonald's, Burger King, KFC, A&W, Marrybrown, Texas Chicken antara burger burger yang menjadi pilihan. Tapi adakalanya burger gerai tepi jalan juga paling win. Kaya dengan segala bahan dan rencah dengan harga yang berpatutan.
Lagi satu, burger zaman sekarang dah macam-macam menu eh. Bukan hanya setakat roti, daging burger, salad, timun, bawang, sos, mayonis macam standard buger tu. Sekarang dah ada macam-macam inovasi burger.
Ada burger cheese, burger bakar, burger goreng dan macam-macam lagi lah. Burger rebus je belum jumpa. Ada ke?
Burger Goreng Crispy
Sejak PKP bulan mac haritu, baru lah berjinak jinak dengan food delivery. Baru hegeh-hegeh install foodpanda dan grab food. Selain tu cari juga food delivery yang berdekatan. Murah sikit charge delivery dia kan. Ada juga yang free delivery.
Selalu memang cari yang free delivery lah. Paling suka order burger goreng crispy. Kebiasaannya Fiza akan order burger goreng crispy ayam dan burger goreng crispy cheesy. Dua dua sedap gila bak hang! Banyak kali order, itu je lah yang Fiza order.
Harga Burger Goreng Crispy
Burger goreng crispy ayam RM4.50
Burger goreng crispy cheesy RM5.50
Total RM10
Murah kan harga burger goreng crispy ni compare dengan harga burger biasa lebih kurang je. Itu yang selalu order tu, free delivery pulak tu. Tapi kalau order by foodpanda, harga dia mahal sikit walaupun free delivery.
Tapi Fiza tak guna foodpanda lah, order thru whatsapp je terus.
Burger Goreng Crispy Chicken Chop
Beberapa hari lepas sajalah nak tukar selera order burger goreng crispy chicken chop pulak. Harga dia RM10.90. Murah ke mahal? Kira murah lagi kot kan untuk gabungan roti burger dan chicken chop.
Okay close up sikit burger goreng crispy chicken chop ni. Sedap gila kena dengan selera. Sikit pun tak kedekut. Pernah sekali timun tak tak ada, dia pulangkan RM1. Jujur betul peniaga ni. Ada sesetengah peniaga, kurang rencah dia kira harga sama juga.
Susah nak jumpa peniaga yang betul betul berniaga bukan hanya untuk keuntungan semata-mata. Betul-betul berniaga masak sedap untuk pembeli makan. Itu yang selalu beli dan tak cari tempat lain dah. Taklah selalu sangat pun.
Kekerapan mengorder tu lebih kurang sebulan sekali dua macam tu lah istilah selalu bagi Fiza. Tak bolehlah nak order selalu, sesekali tu bolehlah kan bila teringin nak makan burger.
Sedap ke Burger Goreng Crispy
Ikut rasa lidah Fiza yang tak pernah makan burger goreng crispy ni memang sedap lah rasa dia. Roti burger goreng dia tak berminyak dan sangat-sangat crispy. Tepung goreng dia crispy gila dan ada rasa rempah-rempah sikit. Lebih kurang macam rempah tepung bestari tu lah. Sambil menaip pun boleh telan air liur bila describe rasa sedap dia.
Kombinasi sos black pepper, sos dan mayonis tu memang sedap. Tak kedekut. Segalanya cukup lah. Adoii, rasa macam teringin pulak. Isk isk isk
Ini kalau buat sendiri ikut resepi burger goreng celup tepung pun dah boleh agak tak menjadi ni. Mesti ada tips dia nak bagi roti tu goreng tak berminyak sangat.
Selain burger goreng crispy, ada juga jual burger biasa, burger oblong, chicken chop, benjo, roti john dan macam-macam lagi ado!.
Serious puas hati membeli dan makan. Why not promote bisnes abang ni. Bukan promote berbayar tau. Memang nak promote sebab burger goreng crispy dia memang sedap.
untuk warga seremban tu kalau nak order boleh lah gunakan foodpanda. atau boleh order thru whatsapp +60 11-5650 3769 (Y&A Nas Trading)


Cara Buat Pewangi Tandas

Ada tak antara kau orang yang tak boleh nak membuang kalau tandas tu kotor gila dan berbau hancing? Saya! Fiza memang pantang tandas kotor ke atau berbau. Terus terbatal niat nak membuang hajat tu. Terutamanya tandas awam.
Jarang sekali menggunakan perkhidmatan tandas awam. Selagi boleh tahan, sanggup tahan. Hahahaha...seksa!
Tak digalakkan ikut cara Fiza tu takut sembelit pulak. Tandas yang paling selesa haruslah tandas di rumah sendiri yang bersih lagi wangi. Pantang betul kalau tandas berbau dan tak bersih. Macamana cara kau orang jaga tandas bagi bau wangi? Nak tahu tak cara buat pewangi tandas yang mudah dan jimat.
Nah, Fiza jumpa satu tips tandas bau wangi yang mungkin boleh di cuba selain meletakkan pewangi di dalam tandas. Boleh dikatakan jimat juga sebab 2 in 1 dan tak membazir.
Lepas tahu tips tandas bau wangi ni rasa menyesal pula buang bekas
ambi pur
 ni dulu. Yelah sejak bertukar pewangi rumah kepada
young living
, tak beli dah pewangi rumah jenis gel ni. Lalu, buang terus yang dah kering tu. Rupanya sangat berguna ye.
Kaedah 1 : Cara Buat Pewangi Tandas
Kalau kau orang sedang guna pewangi sejenis macam dalam gambar bawah ni, yang dah kering tu jangan dibuang. Ambil dah masukkan dalam tangki flush tandas tu.
Bila dah terendam lama dia akan mengembang dengan jayanya. Bila flush, air yang keluarkan tu akan mengeluarkan bau yang wangi.
kredit : to respective owner
Kaedah 2 : Cara Buat Pewangi Tandas
Atau kalau tak menggunakan pewangi jenis gel tu, boleh juga gunakan pelembut pewangi fabrik. Masukkan sedikit cecair dalam tangki air flush tandas. Tak perlu banyak sebab cecair pewangi pelembut fabrik ni bau dia sikit pun dah semerbak kan.
kredit : to respective owner
Okay baik, boleh cuba dan tengok hasilnya. Bertahan lama ke tidak bau wangi tu. Siapa nak mencuba, silakan. Selamat tinggal bau tandas yang busuk.


Cara Simpan Sayur Tahan Lama, Bungkus Dengan Aluminium Foil Je.

Sayur, barang dapur yang patut ada dan wajib ada dalam setiap hidangan. Tak ada lauk sayur, ibarat macam tak lengkap hidangan tu. At least ada ulam pun dah cukup. Itu kata kata seorang pencinta sayur macam Fiza. Yang tak suka sayur, tak ada hal takde sayur ni. Tak menjadi masalah bagi mereka. Betul tak?
Jenis yang membeli lauk dan barang dapur untuk stok seminggu ke atau dua minggu ke mesti kena beli sayur pelbagai jenis. Jenis beli hari hari tak kisah pun nak simpan sayur. Kita yang jenis beli stok untuk tempoh yang lama, nak tak nak kena simpan sayur dengan betul untuk tahan lama.
Cara Fiza simpan sayur
 bagi tahan lama, Fiza asingkan dalam dalam plastik ziplock. Untuk lengkuas yang jarang pakai simpan dalam bekas berisi air dan simpan dalam peti ais.
Tertarik dengan cara simpan sayur supaya tahan lama dengan menggunakan kaedah bungkus guna aluminium foil dari perkongsian
Puan Eyfa Emir
 ni. Cara simpan sayur bungkus guna aluminum foil ni paling berkesan untuk kekalkan sayur tahan lama dan segar.
Ada yang gunakan aluminium foil dan juga kertas tisu. Tapi Puan Eyfa ni hanya gunakan aluminium foil pun dah memadai katanya.
Cara Simpan Sayur Tahan Lama Dengan Aluminium Foil
1. Sayur yang baru dibeli, jangan dibasuh.
2. Potong aluminium foil ikut saiz dan jumlah sayur
3. Masukkan sayur, lipat aluminium foil elok-elok dan labelkan (nama dan tarikh pembelian)
4. Simpan dalam peti ais bahagian bawah (chiller)
5. Bila nak guna baru basuh sayuran tu , lebihan yang tak guna boleh simpan semula dan bungkus elok elok.
kredit : Eyfa Emir
Cara ni membuatkan sayuran tahan lebih dari seminggu dan masih kekal segar. Nampaknya macam menarik untuk di pratikkan cara macam ni. Bila beli sayur banyak tu boleh juga asingkan siap siap kuantiti untuk sekali masak.
Aluminium foil tu kalau bungkus elok-elok dan tak koyak boleh digunakan semula. Bila sayur boleh tahan lama, tak membazir lah kalau lama tak masak. Jimat pun jimat tak perlu asyik nak membeli sayur je. Sayur pun dah mahal sekarang. huhu


Cendol dan Rojak Haji Shariff

Semalam bukanlah hari menggantung kuali sangat pun. Masih kena gunakan kuali untuk panaskan rendang ayam dan mee kari. Nak panaskan guna microwave tak berapa nak feel sangat kepanasan dia. Kejap je dah sejuk nanti. Untuk lauk lebih tahan lama, haruslah dipanaskan atas dapur menggunakan kuali. Gunakan kuali non-stick lebih bagus.
Settle dah habiskan lauk rendang ayam. Cuaca semalam kejap panas keja mendung lepas tu hujan. Rasa macam nak makan something sejuk dan ais macam cendol. Mulanya nak order coolblog sebab dekat. Tapi husband kata lebih berbaloi beli cendol. Lagipun dah lama tak makan cendol kan.
Cendol pilihan dah tentunya cendol Haji Shariff yang popular kat Seremban selain cendol songkok tinggi. Pernah rasa cendol songkok tinggi tu. Pun sedap juga tapi Cendol Haji Shariff ni dekat sikitlah nak pergi pun.
Pada Fiza, cendol Haji Shariff ni menepati citarasa. Tak terlalu manis. Cendol pun sedang sedang je kuantiti dia. Tak suka sangat terlebih cendol pun. Beli sebungkus besar RM5. Penuh 1 jug! Puas hati.
Alang alang dah membeli cendol, haruslah kena beli rojak sekali. Rasanya dekat setahun gak tak pergi membeli cendol dan rojak kat Haji Shariff Cendol ni.
Almaklumlah sejak PKP dan sebelum PKP pun tak kesana. Last year lah minum cendol dan makan rojak Haji Shariff ni.
Untuk Fiza rojak mee, favourite rojak! RM4.50. Portion dia banyak gila. Macam ni makan untuk dua orang pun kenyang tau!
Husband punya, rojak kuih sebab dia tak makan sangat rojak mee. Tak sesuai katanya makan dengan mee. Untuk rojak berbeza citarasa.
Rojak kuih pun banyak. Kuih goreng dia terasa lah udang dia. Rojak kuih pun RM4.50 juga. Timun dan sengkuang dia banyak juga tu. Jenuh nak menghabiskan.
Tapi kan, kuah rojak dia Fiza kurang sikit lah. Rasanya bukan kuah kacang. Takpun letak kacang sikit atau dia blend halus terus. Macam kuah sambal pekat. Tak tahu pula nak describe kuah kacang ni.
Lebih prefer sambal kuah kacang sebenarnya. Tapi sambal dia sedap juga lah. Habis juga makan. Banyak kuah dia. Untuk 2 bungkus rojak ni buka sebungkus kuah rojak pun dah cukup.
Total untuk sebungkus cendol, 2 bungkus rojak RM14 je. Murah sangat dan mengenyangkan. Patutlah cendol dan rojak Haji Shariff popular. Murah, sedap dan berbaloi.
Kalau bukan waktu PKP, ramai orang sentiasa kedai ni. Parking pun sentiasa penuh. Kalau nak pergi memang pergi naik motor je. Senang nak menyelit kalau parking motor.
Kalau singgah ke Seremban, silalah cuba cendol dan rojak Haji Shariff.
Address: 44, Jalan Yam Tuan, Bandar Seremban, 70000 Seremban, Negeri Sembilan
Hours: 10:30AM
Phone: 06-762 8505


Cheesy Poopers Pizza Hut

Lately kerap betul ber fast food. Insof Fiza insof! Gara gara selera berubah tak lalu nak makan masakan sendiri apatah lagi nak masak. Tambah lagi dengan banyak benda yang merunsingkan.
Mood kacau bilau sampai melarat ke selera makan. Dalam pada nak jimat, kelaut dalam penjimatan tu terus berlalu pergi. Apapun bersyukurlah atas nikmat rezeki yang ada.
Kali ni ikut selera husband. Kononnya nak masak simple maggie goreng je. Tiba tiba dia nak makan
pizza pan pizza hut
 macam haritu. Rasa sedap pula katanya. Mana tak sedapnya bila dah lama tak makan pizza hut, asyik berdominos je.
Dalam memilih menu, tertarik betul dengan menu baru pizza, cheesy poppers. Wow! Bende ber cheese ni memang laju nak memilih. Pilih cheesy poppers dan takeaway combo 2 dengan free 2 side dish.
Sebelum ni untuk takeaway combo 2  tu pilih garlic bread dan mushroom soup. Disebabkan kecewa dengan garlic bread dia, kita pilih onion rings dan mushroom soup pula lah.
Cheesy Poopers
Macam biasa dalam iklan memang menarik tertarik, cheese boleh tarik tarik sampai boleh menari lah lepas suapkan ke mulut. Bila beli, lansung tak ada tarik menarik berlaku. Itu biasa...Walaupun
Pull
Dip
Pop
& Enjoy!
katanya! Tak ada adegan tarik menarik cheese dan pop yang berlaku. Jadi, kita redha dan menikmati cheesy poppers dengan rasa cheese yang sedap. Topping dia siap ada fishball lagi. Dapat pula extra cheese untuk dip. Laju habiskan sekotak pizza cheese poppers. Sedaplah tu tandanya kan.
Onion Rings
Dalam takeaway combo 2 ada regular pizza pan, pilih chicken sensation, mushroom soup dan juga onion rings. Kalau beli onion rings pizza hut ke A&W ke tak pernah mengecewakan. Crunchy dan sedap!
Tapi onion rings ni, 5-6 pcs pun kat mana mana harga lebih kurang je. Harga tak berpatutan sangat. Dapat free kira okaylah.
Kalau rajin boleh buat sendiri ni onion rings. Tapi tak samalah dengan yang dijual. Macam menarik je untuk dicuba ni.
So far cheesey poppers tu sedap. Sebelum ni pun pizza hut pernah keluarkan cheesy poppers macam ni juga yang ada udang tu kan kalau tak silap.
Okay dah boleh stop makan fast food dah. Lepas ni harap harap ada lah mood dan selera nak makan masakan sendiri. Mood, awak jangan permainkan perasaan saya tau!


Chicken Tikka Ala Pakistan

Lama dah bookmarked resipi
chicken tikka menu pakistan style kak Zila
. Tapi tak buat-buat. Haritu baru beli stok ayam siap-siapk asingkan bahagian ayam yang isi tu. Isi ayam tu kalau buat lauk kurang laku sikit.
Jadi, asingkan siap-siap bahagian isi dan potong kecil letak dalam satu bekas. Plan nak buat chicken tikka. Chicken Tikka ni pun ada banyak jenis. Ada Tandoori Chicken Tikka, Indian Chicken Tikka Masala, Chicken Tikka Masala dan banyak lagi.
Tak tahu lah apa beza dia. Tahu makan je sebab bukan makanan kebiasaan kita kan. Sesuailah buat Chicken Tikka untuk bahagian isi ayam ni. Lakulah sikit. Ala-ala sate gitu. Buat Sate kena ada bahagian lemak sikit baru sedap.
Ayam tikka/Chicken Tikka
Ayam Tikka adalah hidangan ayam yang berasal dari anak subbenua India. Hidangan ini popular di India, Bangladesh dan Pakistan.
Hidangan ini secara tradisional adalah potongan kecil ayam tanpa tulang yang dipanggang menggunakan lidi sate pada anglo yang disebut angeethi setelah direndam dalam rempah - rempah India dan dahi (yogurt) yang pada asasnya merupakan versi ayam tandoori tanpa tulang.
Kata tikka (Tike dalam bahasa Turki, dan Tikə dalam bahasa Azerbaijan) adalah kata Turki dan berarti "bit" atau "potongan".
Ini juga merupakan hidangan ayam yang disajikan dalam hidangan Punjabi. Versi hidangan Kashmir, bagaimanapun, dipanggang di atas bara api panas, dan tidak selalu mengandung potongan tanpa tulang.
Potongan-potongan disikat dengan ghee (mentega yang diklarifikasi) pada interval untuk meningkatkan rasa, sambil terus mengipasi.
Hidangan ini biasanya dimakan dengan ketumbar hijau dan asam chutney disajikan dengan onion ring dan lemon, atau digunakan dalam menyiapkan ayam tikka masala.
-wikipedia
Siap sudah Chicken tikka marinade style saya easy peasy. Derhaka sikit dengan resipi asal sebab garam masala tak ada. Masa kita nak buat, masa tu lah tak ada bahan utama dia. Masalah betul lah. Kita alter ala-ala je lah sementara rajin dan ada stok isi ayam.
Bahan perapan
Halia
Bawang Putih
Garam sikit
yogurt
serbuk cili
serbuk kari
serbuk kunyit
Lada hitam
Halia dan bawang putih tumbuk halus, lada hitam tumbuk kasar. Masukkan semua bahan dan gaul rata dengan potongan ayam. Perap sehari. Esoknya baru cucuk pada lidi, susun selang seli dengan bawang holland dan capsicum.
Bakar pada suhu 180⁰ C selama 30 minit. Mulanya saya bakar susun dalam tray rapat rapat macam tu dalam masa 15 minit. Taklah kering sangat. Still juicy. Lepas tu letak atas tray jaring tu dan sambung bakar. Dia akan kering sikit.
nota : Spray/percikan olive oil atau minyak masak sebelum dibakar untuk elakkan ayam kering.
Chicken tikka ni lagi sedap kalau dibakar dengan cara tradisional menggunakan bahan bakar arang. Aroma asap tu menambahkan lagi selera sedap tu.


Demi Tuhan Aku Bersaksi, Telefilem Kontroversi Dah Ditayangkan

Ada yang dah tengok telefilem 'Demi Tuhan Aku Bersaksi"? Telefilem yang dikatakan agak kontroversi sebelum ditayangkan kerana terdapat unsur-unsur yang tak sepatutnya ditayangkan iaitu kisah songsang.
Sebelum ditayangkan di televisyen, tayangkan khas telah dibuat di pejabat Mufti Wilayah Persekutuan di Putrajaya bagi mendapatkan pendapat dan pandangan terhadap telefilem tersebut.

sumber : google
Ramai yang mengecam lakonan Syafie Naswip dan penerbit Prokuya Studios Sdn Bhd, Fadzil Zahari yang merupakan adik Farid Kamil kerana telefilem ni mengundang kontroversi tentang isu maknyah.
Rasanya ini pertama kali Syafie Naswip berlakon jadi maknyah kan. Tapi lakonan dia tak pernah tak bagus. Dari kecil kot berlakon. Bagi lah watak apa sekalipun kan. Menjadi je lakonan dia.
Kita pula yang rasa macam geli geleman tengok watak lembut yang dibawa tu. Part dia berlaga pipi dengan mak dia yang tak tahan tu. Boleh eh bawa watak sampai macam tu. huhu.
Setelah setahun terperam dan mendapat kelulusan, telefilem demi tuhan aku bersaksi telah ditayangkan di TV1, 31 Oktober 2020 Sabtu yang lepas.

TELEFILEM DEMI TUHAN AKU BERSAKSI
Waktu siaran : 31 Oktober 2020(sabtu) jam 10:00 malam
Siaran TV : TV1 (Panggung RTM)
Pengarah : Eyra Rahman
Produksi : Prokuya Studios Sdn. Bhd.
PELAKON
Syafie Naswip
Fezrul Khan
Ismail Yaacob
Taiyuddin Bakar
Melanie Tan
Sheila Mambo
Aman Graseka
SINOPSIS DEMI TUHAN  AKU BERSAKSI
Mengisahkan Hamid, seorang maknyah yang ingin kembali ke pangkal jalan dan tidak mahu melakukan kesilapan yang sama, dia telah membuat keputusan untuk mendalami ilmu agama. Namun dia telah dihina dan dikeji! Mampukah Hamd menempuhi pelbagai dugaan demi meraih kasih sayang Allah S.W.T?
Semoga cerita ni dapat dijadikan pengajaran untuk mereka yang telah tersasar jauh tu ataupun yang baru mula berjinak jinak ke arah itu. Cerita bukan sekadar hiburan. Ada mesej yang disampaikan supaya manusia berubah untuk jadi yang lebih baik.
Kadang hairan kenapa golongan 'mereka' ni orang dok sokong. Ada yang dah insaf, lepas tu dia transform semula jadi perempuan. Lepas tu insaf, lepas tu minta maaf, lepas tu insaf balik, minta maaf balik. Banyak betul drama dia.
Harap 'mereka' betul-betul insaf dan bukan drama air mata semata-mata meraih simpati orang ramai untuk dimaafkan. Yang penting mereka bertaubat dan kembali ke jalan yang benar.


Di Suatu Pagi Yang Sejuk

Hari isnin dah ye...Morning! Pagi pagi dengar burung berkicauan macam ada kat kampung pula. Entah apa lah yang dibisingkan si burung tu agaknya. Cuaca masih mendung dan disuatu pagi yang sejuk ni rasa macam ada mood 'M' memanggil manggil.
Ohh fahamlah kenapa, sebab hari isnin. Orang putih sebut 'Monday Blues'. Duduk rumah pun ada monday blues juga. Semalam seharian hujan lebat turun. Adakah Seremban akan digenangi air lagi. Banjir kilat haritu dah cukup teruk juga.
Banyak rumah dinaiki air sampai tenggelam jugalah kereta kat car porch rumah mereka. Harap hujan lebat tak sampai banjir teruk. Semoga dipermudahkan urusan semua orang. Aaminnn
Di suatu pagi yang sejuk ni. Selain hidangan air panas, sarapan ringkas je lah. Semalam dah breakfast fitness cereal fruits. Ada empingan jagung dan buah-buahan kering. Senang tak perlu beli buah nak dicampurkan.
Curahkan susu segar dan makan! Senang tak payah fikir nak sediakan sarapan apa bila hujung minggu semalam.
Di suatu pagi yang sejuk harini pula sempatlah siapkan nasi goreng ayam KFC. Ada lebihan ayam KFC carik-carikan dan masuk dalam nasi goreng dengan tumisan cili api, bawang putih, bawang merah dan ikan bilis sikit.  Sedap terasa dengan tambahan ayam KFC tu.
Makan habis sekali hadap untuk hidangan 2 orang. Harini husband setengah hari je. Jadinya tak payah siapkan bekal untuk husband. Masih berfikir, tengahari nanti nak masak apa. Masalah orang perempuan kat rumah macam ni lah. Pening fikir nak masak apa.
Di suatu pagi yang sejuk, rasa nak sambung tidur dan bermalasan je. Tapi apakan daya, kerja mana pernah habis.


Disebalik Bacaan Antara 2 Sujud Dalam Solat

سلام جمعة
Sampai lah kita di hari jumaat yang indah. Jumaat penghulu segala hari yang penuh barakah. Sejuk bangun subuh pagi ni. Adakah hujan masih turun sejak semalam? Semalam cuaca tak menentu, lama juga hujan lebat turun.
Mendung tu dah tentulah.
Hari Jumaat ni, marilah kita ulangkaji dan tambah ilmu sikit Rahsia disebalik bacaan antara 2 sujud yang juga merupakan doa yang perlu kita hayati dan fahami.
Sekadar menyebut hanya dibibir pun tidak cukup jika tidak tersentuh di hati kita. Perbaiki dan lebih menghayati bacaan dalam solat.
Kredit : Lia
Dengan penuh rasa rendah hati kita sebagai hamba Allah SWT, mohonlah keampuan dari-Nya.
Bacaan Duduk Diantara Dua Sujud dalam arab dan rumi serta maksudnya:
رَبِّ اغْفِرْ لِيْ وَارْحَمْنِيْ وَاجْبُرْنِيْ وَارفَعْنِيْ وَارْزُقْنِيْ وَاهْدِنِيْ وَعَافِنِيْ وَاعْفُ عَنِّيْ
Rabbighfirlii warhamnii wajburnii warfa’nii warzuqnii wahdinii wa ‘aafinii wa’fu ‘annii
Maksudnya:
“Ya Tuhanku, ampunilah dosaku, sayangilah aku, tutupilah kekuranganku, tinggikanlah darjatku, berilah aku rezeki, Berilah aku petunjuk, berilah aku kesihatan dan maafkanlah aku.”
Rahsia Disebalik Bacaan Duduk Antara Dua Sujud
Rabbighfirlii / رَبِّ اغْفِرْ لِيْ : Ya tuhanku, ampunilah dosaku
Ia mengingatkan kita pada dosa yang telah dilakukan.dosa adalah beban yang menyebabkan kita berat melangkah menuju redha Allah SWT. dosa adalah kotoran hati yang membuat hati kelam sehingga hati kita merasa berat untuk melakukan kebaikan.
Warhamnii / وَارْحَمْنِيْ : Sayangilah aku
Ia mengingatkan hanya mengharapkan kasih sayang Allah berbanding cinta pada manusia.Jika kita disayangi Allah SWT, hidup akan terasa nyaman. Kerana dengan kasih sayang Allah SWT akan dapat dicapai semua cita-cita baik didunia mahupun akhirat.
Wajburnii / وَاجْبُرْنِيْ : Tutupilah kekuranganku
Ia mengingatkan banyak sekali kekurangan yang kita ada seperti kurang bersyukur, kurang sabar, mudah marah, pendendam dan sebagainya. Kekurangan ini sebenarnya hanya mampu ditutup/diperbaiki oleh Allah SWT, yang menjadikan kita dilihat seperti ‘insan sempurna’dimata manusia.
Warfa’nii / وَارفَعْنِيْ : Tinggikanlah darjatku
Meskipun kita mempunyai banyak dosa dan kekurangan, namun tetap mengharapkan agar Allah SWT dapat meninggikan darjat kita.
Warzuqnii / وَارْزُقْنِيْ : Berilah aku rezeki
Sebagai hamba, kita mengharapkan agar dilimpahkan rezeki yang melimpah ruah. Sesungguhnya hanya Allah SWT mampu mendatang kan rezeki dari arah yang tak terduga dari pelbagai cabang dan bentuk.
Wahdinii / وَاهْدِنِيْ :Berilah aku petunjuk/bimbinglah aku ke jalan kebahagiaan
Pengharapan agar diberikan jalan petunjuk dan keredhaan menuju jalan Allah. Diberi jalan keluar,penyelesaian dan kekuatan jiwa diatas segala kesukaran dan masalah yang dihadapi.
Wa ‘aafinii / وَعَافِنِيْ : Berilah aku kesihatan
Pengharapan kesihatan yang baik agar dapat memberi kebaikan dan manfa’at serta tidak menjadi beban orang lain. “Health is not everything, but without health everything is nothing.”
Wa’fu ‘annii / وَاعْفُ عَنِّيْ : Aku mohon maafkanlah segala kesalahan ku
Permulaan dan pengakhiran bacaan doa disertai pengharapan pengampunan kepada Allah. Meskipun sering lalai dalam melakukan pelbagai dosa dan kesilapan, tetap mengharapkan keampunan dariNya dan mengharapkan agar doa diperkenankan.
Betapa besar maksud dan rahsia disebalik bacaan antara 2 sujud dalam solat ni. Renung-renungkan lah dan selamat beramal.
Sumber : https://www.satkoba.bbn.my/2019/10/rahsia-disebalik-bacaan-duduk-antara-dua-sujud/


Drama Angkara Cinta Full Episod 1-70 (Akhir). Lakonan Hun Haqeem, Wanna Ali dan Merqeen (Hero Remaja)

Drama terbaru bertajuk 'Angkara Cinta' dah mula ditayangkan bermula 2 November 2020 di slot Tiara, Astro Prima 105. Lakonan hero yang tengah hot sekarang, Hun Haqeem bersama pelakon baru Wanna Ali dan juga lakonan pertama Merqeen.
Nampaknya hero hero remaja dah terjebak dalam bidang lakonan. Drama Angkara Cinta adalah siri drama television yang bakal trending dan bukanlah adaptasi novel.
Satu lagi hidangan siri drama rantaian panjang sebanyak 70 episod menggantikan drama Dendam Cinta Arissa.
Drama Angkara Cinta dibawah arahan Hadith Omar ditayangkan pada pukul 6 petang dari hari isnin sehingga jumaat.
sumber : Astro Prima
DRAMA ANGKARA CINTA
Jumlah episod : 70 + Extended episod = 115 Episod
Tarikh tayangan : 2 November 2020
Waktu siaran : Isnin-Jumaat, jam 6:00 petang
Siaran TV : Slot Tiara, Astro Prima HD 105
Penulis skrip : Amor Rizan, Rehal Nuharis, Dayang Kartinah Said, Akmal Nahar
Pengarah : Hadith Omar
Produksi : Juita Viden Sdn Bhd
PELAKON DRAMA ANGKARA CINTA
Hun Haqeem sebagai Luqman
Meerqeen sebagai Haqeem
Wanna Ali sebagai Adira
Yuna Rahim sebagai Jijie
Syazwan Zulkifly sebagai Remy
Azhar Amir sebagai Razlan
Nina Juren sebagai Mariani
Sharifah Shahora sebagai Indah
Normah Damanhuri sebagai Nek Milah
Ku Faridah sebagai Puan Liza
Alif Muhaimin sebagai Dino
Nur Auni Zahra sebagai Adira
Syed Irfan sebagai Luqman
Gen Darwish sebagai Haqeem
Roy Azman
Hamidah Wahab
Lydiawati
Ayu Azlina
Hyrim Husni
Alynn Techen
Hadi Putra
Dayana Jasmin
Eden Lian
Alif Hadi
Faha Azhar
Mazli Razali
Nasz Sally
Oshin Ahmad
SINOPSIS ANGKARA CINTA
Menceritakan tentang dua susuk yang kebetulan berkongsi nama yang sama iaitu Luqmanul Haqeem bin Razlan. Luqman dan Haqeem membesar dalam keadaan latar belakang keluarga yang sangat berbeza. Seorang dilimpahi kemewahan manakala seorang lagi dihimpit kemiskinan.

Setelah dewasa, ditakdirkan mereka berdua menjadi sahabat baik dan masuk ke Akademi Polis bersama-sama. Mereka berkongsi segalanya bersama, melakukan aktiviti dan rutin susah-senang berdua, tanpa mengetahui hakikat sebenar mereka rupanya adalah adik-beradik berkongsi bapa yang sama.

Mariani (ibu Haqeem) dan Razlan bernikah di sempadan dan Razlan melarikan diri ketik Mariani mengandungkan Haqeem. Razlan rupanya berkahwin dengan Indah dan mendapat anak, Luqman. Razlan dilarang oleh ibunya untuk kembali kepada Mariani dan membuat cerita yang Mariani sudah keguguran.
Akhirnya, setelah beberapa insiden berlaku, kisah benar akhirnya terbongkar bahawa Luqman dan Haqeem rupa-rupanya adik-beradik satu bapa. Sejak itu, hubungan mereka mulai dingin dan pelbagai konflik mula tercetus. Apatah lagi, Indah tidak selesa dengan kehadiran Mariani dalam hidup mereka.

Ditambah dengan dilema cinta yang dihadapi antara Luqman dan Haqeem yang kebetulan mencintai gadis yang sama iaitu, Adira. Bagaimana nasib Mariani dan Haqeem seterusnya? Adakah Razlan akan menebus kesilapan dan kekesalannya melepaskan tanggungjawab terhadap mereka dahulu?

Apakah Indah akan berdiam diri? Tidak mungkin dia akan membenarkan Razlan membawa Mariani ke dalam hidup mereka. Apatah lagi, ia melibatkan harta kekayaan mereka yang mungkin akan turut dinikmati Mariani dan Haqeem kelak. Bagaimana Adira mahu memilih cinta hatinya? Antara Luqman dan Hakeem, siapa yang berjaya memiliki Adira?
LAGU TEMA / OST
Lagu : Angkara
Penyanyi : Siti Nordiana
Komposer : Sharon Paul
Lirik : fedtri Yahya & nana Alias


Drama Beri Sedikit Waktu Episod 1-15 (Akhir) Lakonan Zara Zya dan Aqasha

Drama bersiri 'Beri Sedikit Waktu' Lakonan Zara Zya dan Aqasha akan mula ditayangkan pada 16 November 2020 di slot Samarinda TV3 menggantikan Drama Bersiri '
Hati yang tersakiti
'. Okay rasanya dah boleh move on dengan drama hati yang tersakiti tu. Emosi tengok cerita tu!
Bila Zara Zya kembali muncul dan bergandingan dengan Aqasha, mesti best drama Beri Sedikit Waktu ni. Rata-rata komen macam tu. Okaylah, esok kita tengok macamana best ke tidak drama beri sedikit waktu ni.
DRAMA BERI SEDIKIT WAKTU
Jumlah Episod : 15
Mula Tayangan  : 16 November 2020
Waktu Siaran : Isnin-Khamis, jam 10:00 malam
Siaran TV : Slot Samarinda TV3
Idea Asal : Insheera Nordin
Penulis Skrip : Sharifah Abu Saleem & Insheera Nordin
Penerbit eksekutif : Julia Juhasu
Pengarah : Zamri Zakaria
Produksi : Suhan Movies & Trading (Datuk Rosyam Nor Shamsuddin & Datin Runika Mohd Yusof)
PELAKON DAN WATAK
Zara Zya sebagai Hananiah
Aqasha sebagai Imran
Shahz Jaszle sebagai Farhan
Atikah Suhaime sebagai Haryani
Farisha Irwayu sebagai Sofia
Man Raja Lawak sebagai Nasir
Rayyan Iman sebagai Lukman
Ummar Dzariff sebagai Imran
Aryana Amani sebagai Sofea
Ain Sufia sebagai Elly
Shyrim
Laila Nasir
SINOPSIS BERI SEDIKIT WAKTU
Mengisahkan Farhan (Shahz Jaszle) telah menceraikan Hananiyah iaitu Niya (Zara Zya) dengan talak satu dan bertindak keluar dari rumah pada suatu hari yang tidak dijangka. Farhan hanya memberi alasan bahawa dia sudah tidak boleh hidup bersama dengan Niya.
Mereka berdua berkahwin pada usia yang muda. Hasil perkahwinan mereka telah dikurniakan seorang anak lelaki yang kini sudah berumur 5 tahun, Luqman. Farhan pulang ke rumah ibunya, Puan Faridah dan memberitahu kisah yang tidak benar. Pelbagai rekaan cerita diberikan oleh Farhan terhadap ibunya tentang Niya. Seperti biasa, Puan Faridah percayakan kata-kata anak kesayangannya itu. Hakikatnya, Farhan sudah bernikah dengan Haryani (Atikah Suhaime).
Niya tidak mampu menerima kenyataan tersebut dan rasa tertekan selepas diceraikan. Kehidupannya menjadi kacau bilau. Niya dan Luqman telah hilang tempat berteduh apabila dia menerima notis rumah itu bakal dilelong. Niya juga dikejar oleh pemiutang kerana Farhan suka berhutang, berfoya-foya dan berlagak seperti orang kaya.
Setelah puas mencari kerja, Niya berkenalan dengan Sofia (Farisha Irwayu), kakak kepada Imran (Aqasha). Sofia menawarkan pekerjaan sebagai pembantu rumah Imran dengan gaji lumayan dan kontrak selama tiga bulan. Niya terpaksa melayan kerenah Imran yang cerewet dan cepat marah. Oleh kerana tiada tempat tinggal, Niya dan anaknya tinggal di bilik stor belakang rumah Imran tanpa disedari majikannya.
Imran merupakan pesakit OCPD (Obsessive Compulsive Personality Disorder) yang cenderung kepada ‘perfectionist’ dalam mengatur kehidupan. Sekiranya sesuatu yang dirancang olehnya tidak menjadi, Imran akan cepat marah, sensitif dan panik. Ditambah pula dengan pengalaman pahit yang melihat ibunya selalu dipukul oleh bapanya waktu kecil, ia menambahkan lagi kelainan sifat yang ada pada Imran. Selain panik, Imran juga selalu berasa takut dan terlalu bergantung kepada kakaknya, Sofia untuk menghilangkan perasaan ketakutan itu.
Kini, Niya berubah menjadi lebih cekal, berjiwa kental, tabah dan tidak mudah mengalah. Sifatnya juga mula menyentuh perasaan Imran. Imran menolak cinta daripada Myra kerana dia sudah mula menyayangi Niya dan Luqman. Imran juga sedar penyakitnya adalah penghalang cintanya kepada Niya. Jadi, dia mengambil inisiatif untuk menjalani rawatan rapi.
Tiba-tiba, Farhan kembali dan merayu Niya untuk rujuk semula demi kebaikan Luqman. Niya serba salah untuk memilih Farhan atau Imran. Farhan menunjuk kesungguhannya demi menyakinkan Niya bahawa dia telah insaf. Farhan meminta duit modal perniagaan hampir sejuta ringgit daripada Niya. Sebenarnya, Farhan berhutang keliling pinggang dan pemiutang tanpa henti mencarinya. Farhan juga memaksa ibunya, Puan Faridah menjual harta untuk membayar hutang-hutangnya. Namun, Farhan tidak pernah serik dan dia tidak membayar hutang dengan duit tersebut. Apakah yang bakal berlaku selepas ini? Bagaimana pula dengan kesudahan cinta Niya dan Imran? Adakah Niya akan menerima Imran dengan hati yang terbuka?
OST Drama Beri Sedikit Waktu
Lirik Lagu Tulus - Azmi Saat
Dengarlah kasih rintihan
hatiku
Getaran cinta menyalurkan
rindu
Maafkan kerna telah dulu
melukai kamu
Di saat ku terlalu
menyintai
Kau tetap menanti
Biarpun pedih di hati
Kini ku tahu akan
sucinya cintamu
Tulus cintamu melengkapkan
hariku
Betapa berharganya waktu
Detik bila disampingmu
T’lah ku percaya
Kasihmu yang terindah
Dan kini aku pasti hanya
Kaulah yang satu-satunya
Kau tetap menanti
Agar ku kembali
Walaupun tak pernah ku
hargai
Tulus cintamu melengkapkan
hariku
Betapa berharganya waktu
Detik bila disampingmu
T’lah ku percaya
Kasihmu yang terindah
Dan kini aku pasti hanya
Kaulah yang satu-satunya
Takkan ku biarkan
terluka lagi
Ajari aku menjaga hatimu
uhhh
Jangan pernah walau
sekali kau pergi dariku
ohhhh
Tulus cintamu melengkapkan
hariku
Betapa berharganya waktu
Detik bila disampingmu
T’lah ku percaya
Kasihmu yang terindah
Dan kini aku pasti hanya
Kaulah yang satu-satunya
Kau lah terindah
dalam hidup ku
Dan percayalah
kau lah satunya
Lirik Lagu Tiada Dendam - Zara Zya
Percaya di hati telah menghilang
Kerana sering kali didusta
Menggapai indah gerbang asmara
Hanyalah mainan kata
Mengapa diriku kau persia
Saat mahu percayakan cinta
Harusnya kita bersama rasa
Nikmat kasih yang tercipta
Biarlah kupergi
Bawa hati lara
Doa kau temui
Insan yang lebih sempurna
Tidak kutangisi
Perpisahan ini
Itulah terbaik
Buat diriku dirimu
Aku tidak 'kan berputus harap
Demi mencari erti bahagia
Harus tabah untuk mendepani
Dugaan mencengkam ini
Biarlah kupergi
Bawa hati lara
Doa kau temui
Insan yang lebih sempurna
Tidak kutangisi
Perpisahan ini
Itulah terbaik
Buat diriku dirimu
Itulah terbaikBuat diriku dirimu
Lirik Lagu Hanya Mimpi - Neeta
Tak pernah ku mengerti
Apa yang telah terjadi dalam hati
Kau hadir di saat ku telah lelah cinta
Namun kau berikan ku cinta
Kini ku harus memendam rasa
Kerna itulah yang terbaik untuk kita
Namun percayalah kau selalu di hati
Meski raga tak bisa memiliki
Dan kini ku sedari
Kau hanya mimpi yang aku miliki
Kernanya kini masih mengharapkanmu
Di saat hati memilihmu
Kini ku harus memendam rasa
Kerna itulah yang terbaik untuk kita
Namun percayalah kau selalu di hati
Meski raga tak memiliki
Kini ku harus memendam rasa
Kerna itulah yang terbaik untuk kita
Namun percayalah kau selalu di hati
Meski raga tak memiliki
Kini ku harus memendam rasa
Kerna itulah yang terbaik untuk kita
Namun percayalah kau selalu di hati
Meski raga tak memiliki
Meski raga tak memiliki
Meski raga tak memiliki…
Lirik Lagu Rasaku - Danish Aiman
Tak pernah terbayangkan semua
Kini ku t'lah bisa bersama dirimu
Kumerasa bahagia bila di sampingmu
Dan kudapatkan keindahan itu
Ku tak akan pernah menyesal
Menjalani semua ini bersamamu
Tapi mengapa kau coba untuk tinggalkanku
Hanya karna orang tuamu
Tapi ku tak bisa
Menjauh darimu
Namun ku tak sanggup
Harus kehilangan dirimu
Karna ku t'lah tau
Kau yang terbaik untuk diriku
Percayalah sayang 'kan tiba saatnya
Kau sambungkan rasa dulu
Abadi untuk selamanya
Tak ada yang tak mungkin
Kita pasti bisa tuk melawati semua
Oh-wo, tapi ku tak bisa
Menjauh darimu
Namun ku tak sanggup
Harus kehilangan dirimu
Karna ku t'lah tahu
Kau yang terbaik untuk diriku
Percayalah sayang 'kan tiba saatnya
Kau sambungkan rasa dulu
Abadi untuk selamanya
Tak ada yang tak mungkin
Kita pasti bisa tuk melewati semua
Tak ada yang tak mungkin
Kita pasti bisa
Lirik Lagu Lara Lagi- Adira
hanya sampai disini sahaja
kisah cinta kita berdua
tiada daya selamanya
terhenti disini
biarku pujuk hati ini
merawat luka ku sendiri
setelah aku kau lukai
sedangkan kau tahu
 *kasih aku hanya lah untuk mu
tiada lain dalam diri ku
tak kan berubah
walau dipisah laut biru...
 cinta aku hanya lah untuk mu
tak pernah goyah
tak pernah jemu
takkan terpadam dalam hati ku
ia milikmu....
percayala...
mungkin sudah suratan kita
terpisah sebegini saja
pasti di suatu hari nanti
ku jejak bahgia...


Drama Bidadari Salju Episod 1-28(Akhir) Lakonan Sweet Qismina dan Adam Lee

Selepas tamat drama
Tak Sempurna Mencintaimu
, disajikan pula dengan Drama Bidadari Salju lakonan Sweet Qismina dan Adam Lee. Drama bidadari Salju juga adaptasi dari Novel hasil karya Mia Kiff akan bersiaran di slot Akasia TV3.
Drama Bidadari Salju bersiri 28 episod ni diarahkan oleh Reza Badarudin dan diterbitkan oleh A.Aida Production.
DRAMA BIDADARI SALJU
Jumlah Episod : 28
Mula Tayangan :  Disember 2020
Waktu Siaran : Isnin-Jumaat, jam 7:00 malam
Siaran TV : Slot Akasia TV3
Penulis Skrip : PGRs Team, Tinta Jingga, Rofa Azzahra
Pengarah : Reza Badarudin
Produksi : A.Aida Production Sdn Bhd
PELAKON DAN WATAK
Sweet Qismina sebagai Kayra
Adam Lee sebagai Hariz
Nazrief Nazri sebagai Wan Hakimi
Zaki Azeman sebagai Aiman
Syazuwan Hassan sebagai Raqib
Fimie Don sebagai Naufal
Chacha Maembong sebagai Dania
Jaja Iliyes sebagai Anita
Aqil Taqeeuddin sebagai Hafizan
Siti Khadijah sebagai Marissa
Nizam Kama sebagai Asyraf
Puteri A'teeqah sebagai Athira
Damia Qaissarah sebagai Yaya
Jasmine Suraya
Zulkifli Ismail
Rosnah Johari
Lisdawati
Lan Zailan
Silfeny Osman
Ainaa Azhari
SINOPSIS BIDADARI SALJU
Mengisahkan Kayra yang sering menjadi mangsa buli dan selalu dihina di sekolah kerana paras wajahnya yang tidak cantik, penampilannya yang selekeh dan kemiskinannya. Hariz, pelajar seniornya selalu mencari fasal dengannya hampir setiap hari.
Hariz terlalu membenci gadis ini hingga dia tergamak melemparkan fitnah yang meragut maruah dan harga diri gadis ini sehingga dia dipulaukan oleh ayah sendiri dan orang kampung. 8 tahun berlalu, Kayra akhirnya berjaya bangkit dari kejatuhan itu dan berjaya dalam hidupnya.
Namun akibat kisah silam yang memeritkan membuat dia membenci lelaki, cinta dan perkahwinan. Hariz sentiasa dibayangi dosa-dosa silamnya dan Kayra tidak pernah lupus dalam ingatannya. Dalam diam, rasa cinta tiba-tiba mekar dalam hatinya.
Memang jodoh dan pertemuan di tangan Tuhan. Rupa-rupanya lelaki yang dibenci dan didendami sampai mati ini adalah jodohnya.
Kayra mula berasa seram sejuk, bulu romanya meremang, dia rasa geli geleman. Tolonglah, jangan berbicara soal lelaki, cinta dan perkahwinan. Janganlah ada yang berani bertanya soal ini kerana dia tak pernah terfikir sama sekali ekoran dendam silam dan rasa rendah diri. Perjalanan hidup Kayra penuh berliku.
Menempuhi zaman remaja yang amat menyedihkan. Diri di hina, keluarga di sisih oleh masyarakat. Semuanya angkara fitnah yang merobek maruah dan harga diri. Kayra hanya mampu menangis. Patutlah ramai yang memanggilnya bohsia, pelacur, perempuan balen. Dia popular dengan gelaran jijik itu.
Lapan tahun berlalu, lelaki ini hadir semula dalam hidupnya. Jodoh cuba dijauhi, namun perancangan Tuhan tiada siapa yang tahu. Puas ditepis, puas dielak. Bekulah dirinya bagaikan bidadari salju namun ia tetap datang tanpa diduga.
Lagu Tema/OST Drama Bidadari Salju
Lagu : Mimpi
Penyanyi : Haqiem Rusli


Drama Cinta Sekali Lagi Full Episod 1-28 (Akhir)

Cinta Sekali Lagi drama TV3 terbaru slot Akasia dah mula ditayangkan hari ni, 4 November 2020. Gandingan pelakon hebat Nelydia Senrose, Shaharul Ridzwan dan Hannah Delisha.
Jangan terkejut tengok Hannah Delisha tak bertudung dalam drama ni. Dia bukan free hair semula ye, ini cerita lama sebelum dia bertudung.
Drama cinta sekali lagi TV3 sebanyak 28 episod ini akan bersiaran setiap hari isnin hingga jumaat jam 7:00malam. Diarahkan oleh Pali Yahya dan skrip oleh Nieza Nahar.
sumber : TV3 Drama Sangat
Sinopsis Cinta Sekali Lagi
Mengupas kisah hidup dua adik-beradik iaitu Amanda (Nelydia Senrose) dan Amani (Hannah Delisha). Amanda sentiasa dipersalahkan oleh Amani kerana menyebabkan Amani mempunyai parut kekal di tangannya. Rentetan daripada kejadian itu, Amani sentiasa mahu lebih daripada Amanda dalam segala hal.
Amanda baru dilantik sebagai ‘jewellery designer’ di Anggun Jewels. Dia mempunyai masalah dengan Fahad Iman (Saharul Ridzwan), pengurus di situ. Ibu Fahad, Ungku Nadrah (Dilla Ahmad) berkenan dengan kebaikan Amanda sehinggalah dia mendapat tahu mengenai sengketa anaknya dengan Amanda.
Amani pula sibuk nak berkahwin dengan Ungku Mukhlis (Raja Afiq), sepupu kepada Fahad bagi memenuhi impian ‘Cinderella’nya untuk hidup senang walaupun dia masih belajar.
Ibu Amanda dan Amani, Puan Nazira (Haleeda) mengenakan syarat iaitu Amani perlu menamatkan pengajiannya dahulu dan pastikan Amanda juga menikah pada hari yang sama. Amani menganggap syarat tersebut sebagai penghalang.
Amani lebih berminat dengan rumah banglo keluarga Mukhlis dan tidak tahu mengambil hati orang tua Mukhlis.
Hubungan Fahad dan Amanda semakin buruk dengan hasutan Muiz (Iman Zulkarnain), rakan sekerja mereka yang sentiasa iri hati dengan Fahad. Keadaan menjadi gawat apabila Fahad digantung kerja. Amanda mula menyedari kejahatan Muiz.
Dia telah bekerjasama dengan Taqiudin sehingga Muiz tertangkap dan Fahad kembali bekerja. Sejak hari itu, Fahad dan Amanda menjadi rapat. Ungku Nadrah telah melamar Amanda untuk Fahad.
Amani mengimpikan majlis perkahwinan yang gah. Dia amat kecewa apabila keluarga Mukhlis hanya mengadakan majlis secara bersederhana. Impiannya untuk hidup senang bagai Cinderella telah hancur kerana Mukhlis hanyalah lelaki biasa.
Amanda dan Amani telah mengandung anak pertama. Amanda dilayan dengan penuh kasih sayang oleh Fahad manakala Amani dan Mukhlis sering dilanda masalah.
Selepas tujuh tahun, Amanda dan Fahad bahagia dengan dua orang anak dan berpindah ke rumah baharu bersama Mak Wan, orang gaji di rumah Fahad. Amani cemburu apabila Mukhlis masih simpan hati pada Farhana sehingga akhirnya dia menyerang Mukhlis di rumah Ungku Nadrah. Amani diceraikan Mukhlis!
Amani dan Mukhlis menghilangkan diri selepas bercerai, meninggalkan anak mereka, Fizri di bawah jagaan Fahad dan Amanda.
Amani kembali dan dalam diam, dia menggoda Fahad kerana ingin merampas kebahagiaan milik Amanda. Fahad pula dibutakan dengan nafsu dan terperdaya dengan fitnah yang dibuat oleh Amani.
Adakah kejahatan Amani akan terbongkar? Masihkah ada peluang bagi Fahad untuk merayu ‘CINTA SEKALI LAGI’ daripada Amanda?
Pelakon Drama Cinta Sekali Lagi
Saharul Ridzwan sebagai Fahad
Nelydia Senrose sebagai Amanda
Hannah Delisha sebagai Amani
Raja Afiq sebagai Ungku Mukhlis
Ezzaty Abdullah sebagai Farhana
Haziq Fadhullah sebagai Amar
Luqman Hafidz sebagai Dr Izamel
Dilla Ahmad sebagai Ungku Nadrah
Haleeda Mazlin sebagai Puan Nazira
Iman Zulkarnain sebagai Muiz
Zara Shelby sebagai Danisha Dania
Alessandra Alyssa sebagai Daniya
Tajuk : CINTA SEKALI LAGI
Jumlah Episod : 28
Mula Tayangan : 4 November 2020
Waktu Siaran : Isnin-Jumaat, 7:00 malam
Siaran TV : Slot Akasia TV3
Penulis Skrip : Nieza Nahar
Pengarah : Mohd Fazli Yahya (Pali Yahya)
Produksi : Suhan Movies & Trading Sdn Bhd
Pelakon : Saharul Ridzwan, Nelydia Senrose, Hannah Delisha, Raja Afiq, Ezzaty Abdullah, Haziq Fadhullah, Dilla Ahmad, Haleeda Mazlin, Arash Mohd, Luqman Hafidz, Elnisa Ryun, Mustaqim Bahadon, Iman Zulkarnain, Isaac Iman, Tengku Zara, Zara Shelby, Alessandra Alyssa
Lagu Tema/OST
Lagu : Tanpa Rela
Penyanyi : Misha Omar
Komposer : Misha Omar / Sze Wan
Lirik : Misha Omar, Slen Fadzil, Zul Husni
Lirik lagu Tanpa Rela-Misha Omar
Saat engkau pergi
Dan tinggalkan cintaku
Terbiar hatiku hanyut tak terpujuk
Semua terjadi atas kemahuanmu
Memadam hatiku dan hadiahkan ku sepi
Sayang tak pernah kuduga
Keegoanmu mematikan rasa
Cinta yang ku puja
Terhapus dimamah dusta
Teganya kau mengakhiri
Dan memilih dia
Hanya aku dan diriku
Sendirian didera waktu
Melara dihukum kecewa
Tanpa relaku
Semua terjadi atas kemahuanmu
Memadam hatiku dan hadiahkanku sepi, oo-ho
Sayang tak pernah ku duga
Keegoanmu mematikan rasa
Cinta yang ku puja
Terhapus dimamah dusta
Teganya kau mengakhiri dan memilih dia
Hanya aku dan diri ku
Sendirian didera waktu
Melara dihukum kecewa
Tanpa relaku
Berakhir kisah duka antara kita
Hanya Tuhan yang tahu segalanya
Sayang tak pernah ku duga
Keegoanmu mematikan rasa
Cinta yang ku puja
Terhapus dimamah dusta
Teganya kau mengakhiri
Dan memilih dia
Hanya aku dan diri ku
Sendirian didera waktu
Melara dihukum kecewa
Tanpa relaku
Source:
Musixmatch


Drama Hati Yang Tersakiti Episod 1-Akhir 1-15 (Akhir). Lakonan Remy Ishak, Nad Zainal dan Mimi Lana.

Hati Yang Tersakiti drama melayu di slot Samarinda TV3 telah menjadi buah mulut netizen bila drama ni dikatakan sama dengan drama adaptasi atau remake Drama Popular Korea, The World of The Married (TWOTM) menggunakan jalan cerita yang sama.
Sama ke? Minggu ni minggu akhir drama hati yang tersakiti. Mesti tak sabar nak tahu ending cerita ni kan yang buatkan ramai yang sakit hati dengan jalan cerita drama ni.
Kawan..kau hanya perampas bahagia

sumber : TV3 Drama sangat
Lepas tu kecoh pula netizen mendakwa poster drama hati yang tersakiti ni pula meniru poster drama Thailand. Jika di lihat dari kedua-dua poster tersebut, style bergambar dan warna baju lebih kurang sama.
Biasalah bab design ni tak kemana. Pusing pusing dalam circle tu juga sebenarnya. Itu biasa.
sumber : google
Bukan Drama adaptasi
Drama Hati Yang Tersakiti ini bukanlah drama adaptasi novel atau remake mana mana drama luar katanya. Drama hati yang tersakiti sebanyak 15 episod ini merupakan idea asal terbitan oleh Art Ornament Sdn Bhd, skrip oleh Azril Hamzah dan diarahkan oleh Feroz Kader.
Drama hati yang tersakiti menceritakan kisah tentang konflik yang berlaku dalam sebuah perkahwinan. Dilakonkan oleh Remy Ishak, Nad Zainal dan Mimi Lana. Mula ditayangkan pada 15 Oktober 2020 setiap isnin hingga khamis, jam 10 malam di TV3.
Drama : Hati yang tersakiti
Jumlah Episod : 15 Episod
Tarikh Tayangkan : 15 Oktober 2020
Waktu Siaran : Isnin-Khamis, 10:00 malam
Siaran TV : Samarinda TV3 | Viu
Karya : Shida Zali
Penulis Skrip : Azril Hamzah
Pengarah : Feroz Kader
Penerbit : Art Ornament Sdn Bhd
Pelakon Drama  Hati Yang Tersakiti
Remy Ishak sebagai Haris
Nad Zainal sebagai Mona
Mimi Lana sebagai Farah Azira
Riz Amin sebagai Adrian
Husna Mustaffa sebagai Nina
Meor Mohd sebagai Ihsan
Fad Anuar sebagai Latif
Ainina Ahmad sebagai Puan Aminah
Rahim Jailani
Sharifah Anthash
Sinopsis Hati Yang Tersakiti
Mona dan Farah berkawan baik sejak mereka belajar di kolej. Selepas beberapa tahun, mereka berdua bertemu kembali. Mona kini hidup bahagia dengan suaminya, Haris walaupun belum dikurniakan cahaya mata. Namun, rumah tangga yang dibina berdasarkan kepercayaan mulai tergugat. Mampukah ia diselamatkan dan persahabatan yang terjalin lama dimuliakan? Atau bakal ada hati yang tersakiti ?
Haris (Remy Ishak) dahulunya seorang penghantar surat. Berkat usahanya, dia kini berjaya menjadi seorang usahawan maklumat teknologi (IT). Mona (Nad Zainal) pula seorang lepasan kolej yang bekerja sebagai perunding majlis.
Pertemuan pertama Haris dan Mona di kolej membibitkan cinta tetapi Farah (Mimi Lana) rasa Haris tidak layak dan tidak setaraf dengan Mona yang berpelajaran tinggi. Farah pernah memperkenalkan Mona kepada anak Datuk malahan dia sendiri memilih anak kepada seorang Tan Sri sebagai suaminya.
Farah tidak menjemput Mona ke majlis perkahwinannya. Dia juga tidak hadir ke majlis perkahwinan Mona dengan alasan bekerja. Selepas berkahwin dengan Adrian (Riz Amin), Farah sudah tidak menghubungi Mona. Masing-masing telah membawa haluan sendiri dan tidak bertanya khabar berita.
Kini, perkahwinan Haris dan Mona sudah masuk 5 tahun dan dipenuhi dengan kasih sayang dan kebahagiaan. Haris tidak pernah melalaikan tanggungjawab sebagai seorang suami cuma mereka belum berpeluang mendapatkan cahaya mata sebagai pelengkap perkahwinan. Farah pula menjadi seorang model terkenal dan masih tidak mempunyai anak, malah dia sekarang di dalam proses penceraian.
Mona dan Farah bertemu kembali. Selepas mengetahui keadaan Farah yang belum mendapatkan tempat tinggal kerana krisis rumah tangga, Mona mempelawa kawan baiknya untuk tinggal di rumahnya buat sementara waktu. Haris tidak senang dengan kehadiran Farah kerana ia akan mengganggu privasi mereka dan mula tetapkan syarat kepada Farah.
Akhirnya, Haris akur kerana Mona rasa kasihan dan mahu membantu sahabatnya. Farah berterima kasih dengan keprihatinan yang diberikan kepadanya. Lama-kelamaan, dalam diam Farah mulai mencemburui kesempurnaan yang dirasai dalam rumah tangga Mona dan makin lama dia juga ingin memilikinya.
Lagu Tema OST Drama Hati Yang Tersakiti
Tajuk : Hati Yang Tersakiti
Penyanyi : Hariz Fayahet & Anna Hanifa
Komposer : Nurzaidi Abd Rahman
Lirik Lagu Hati Yang Tersakiti
Gelora yang melanda jiwa
Bila teringat salahku yang sudah sudah
Getar hati ini hanya dia yang mengerti
Maafkanlah aku sekali ini
Tak akan ada ruang lagi
Setelah hati ini remuk kau sakiti
Kanku pertahankan walau seribu alasan
Seluruh cinta telah ku padamkan
Maafkan aku yang tak mampu terima
Sesal darimu yang terlalu ku cinta
Aku lena dibuai yang indah indah
Tak pernah tersedar terkhayal terleka
drama yang tersakiti drama melayu
drama hati yang tersakiti
sinopspis hati yang tersakiti drama
sinopsis hati yang tersakiti
Oh... Oh... Oh...
Maafkan aku yang tak mampu terima
Sesal darimu yang terlalu kucinta
Aku lena dibuai yang indah indah
Tak pernah tersedar terkhayal terleka
Ini suratan kita
Merawat hati yang terluka
Biarlah ku bawa diriku setelah kasih
ini engkau khianati
Maafkanlah aku sekali lagi
Izinkan aku pujuk hatimu sekali lagi
Agar cinta kembali
Moga kasih bersemi